pythainlp/thai-wiki-dataset-v4 huggingface dataset:
สหพันธรัฐซีเรีย

สหพันธรัฐซีเรีย , หรือมีชื่ออย่างเป็นทางการคือ สหพันธรัฐปกครองตนเองซีเรีย , ก่อตั้งเมื่อวันที่ 28 มิถุนายน 1922 ตามกฤษฎีกาที่ 1459 โดยอ็องรี กูโรด์ ข้าหลวงใหญ่แห่งลิแวนต์ สหพันธรัฐซีเรียประกอบด้วยรัฐอะเลปโป ดามัสกัส และรัฐอาลาไวต์, ครอบคลุมพื้นที่ 119,000 ถึง 120,000 ตารางกิโลเมตร โดยรัฐบาลประกอบด้วยประธานาธิบดีและมีสภาสหพันธ์ ต่อมาได้ถูกยุบอย่างเป็นทางการโดยกฎหมายกฤษฎีกาลงวันที่ 5 ธันวาคม 1924
อัลเทอเฟ็สเทอ

อัลเทอเฟ็สเทอ (ป้อมเก่า, ป้อมเดิม) เป็นป้อมปราการและพิพิธภัณฑ์ในใจกลางเมืองวินด์ฮุก เมืองหลวงของประเทศนามิเบีย ตั้งอยู่บนถนนรอเบิร์ต มูกาเบ ข้างกันกับพิพิธภัณฑ์อนุสรณ์สถานเอกราช
สิ่งปลูกสร้างนี้ออกแบบโดยกัปตันคูร์ท ฟอน ฟรังซัว เพื่อใช้งายเป็นศูนบ์บัญชาการใหญ่ของกองกำลังชุทซ์ทรุพเพอของจักรวรรดิเยอรมนีในระหว่างการยึดครองอาณานิคมแอฟริกาตะวันตกเฉียงใต้ของเยอรมนี ศิลาฤกษ์วางในปี 1890 โดยนายพลฌุสตัฟ ทึนเชล ในช่วงปีแรกมีการปรับแบบของอาคารหลายครั้ง และแปลนสุดท้ายแล้วเสร็จในปี 1915 ป้อมปราการประกอบด้วยลานภายใน กำแพงล้อมสูง และหอคอยสี่หอ หลังสงครามโลกครั้งที่หนึ่ง เยอรมนียอมทิ้งอาณานิคมและวินด์ฮุกถูกปกครองโดยกองทัพแอฟริกาใต้ และใบ้งานเป็นกองบัญชาการของกองทัพแอฟริกาใต้ในวินด์ฮุก
ในปี 1935 ป้อมปราการแปรสภาพมาเป็นหอพักนักเรียนสำหรับโรงเรียนมัธยมวินด์ฮุกที่ตั้งอยู่ติดกัน ต่อมาได้รับการประกาศเป็นอนุสรณ์แห่งชาติในปี 1957 และได้รับการปรับปรุงครั้งใหญ่ในปี 1963
ต่อมาป้อมปราการเป็นส่วนจัดแสดงโบราณวัตถุของพิพิธภัณฑ์แห่งชาตินามิเบีย และในปี 2023 ได้ปิดเพื่อทำการปรับปรุงครั้งใหญ่ โดยตั้งเป้าจะแปรสภาพพื้นที่เป็นศูนย์ศิลปะและวัฒนธรรม
พระอารามนาม (ประเทศจีน)

พระอารามนาม หรือ เมี่ยวเฮ่า  หมายถึง พระปรมาภิไธยบนพระป้ายที่จารึกไว้เพื่อสักการะสรรเสริญถึงพระเกียรติคุณในสมเด็จพระบูรพมหากษัตริยาธิราชเจ้าภายหลังเสด็จสู่สวรรคาลัย
ในประเทศจีน.
มีการจารึกพระอารามนามไว้บนพระป้ายทองคำประดิษฐาน ณ ไท่เมี่ยว หรือศาลบูรพกษัตริย์อันเป็นหอบรรพชนของราชวงศ์ เปรียบเสมือนกับปราสาทพระเทพบิดรในไทย
พระราชประเพณีนี้นักประวัติศาสตร์สันนิษฐานว่ามีต้นกำเนิดมาแต่สมัยราชวงศ์ซางซึ่งให้ความสำคัญกับการสักการะบูชา
สมัยราชวงศ์โจวมีเพียงประเพณีถวายพระสมัญญานาม
สมัยราชวงศ์ฉินจักรพรรดิฉินสื่อ พระองค์รับสั่งยกเลิกพระราชประเพณี ด้วยเหตุว่า การตั้งสมัญญานามและอารามนาม เป็นเรื่องของ "บุตรวิจารณ์บิดา ข้าวิจารณ์เจ้า" อันสื่อถึงความไม่เคารพ
ต่อมาสมัยราชวงศ์ฮั่นได้นำประเพณีตั้งสมัญญานามและอารามนามกลับมา แต่สำหรับพระอารามนามนั้นมีธรรมเนียมที่เคร่งครัด จึงทำให้ก่อนราชวงศ์สุยพระมหากษัตริย์ไม่ได้มีพระอารามนามทุกพระองค์ มีเพียงพระมหากษัตริย์ผู้ทรงคุณูปการแก่อาณาประชาราษฎร์ แก่ชาติบ้านเมือง จึงจะมีพระอารามนามได้
ต่อมาสมัยราชวงศ์ถังได้กลายเป็นธรรมเนียมนิยม ก่อเกิดอักษรสำหรับถวายพระอารามนามมากมาย ทำให้จักรพรรดิแทบทุกพระองค์มีพระอารามนาม เว้นแต่จะมีเหตุทำให้ถวายพระอารามนามไม่ได้ 
ประเพณีถวายพระอารามนามสืบทอดต่อมาอย่างเป็นระบบและต่อเนื่องตั้งแต่สมัยราชวงศ์ถังเป็นต้นมา เป็นเหตุให้นักประวัติศาสตร์นิยมใช้ พระอารามนาม เมื่อกล่าวอ้างถึงจักรพรรดิในราชวงศ์นี้จวบจนถึงจักรพรรดิในราชวงศ์หมิง
ในต่างประเทศ.
เนื่องจากอิทธิพลทางแวดวงวัฒนธรรม ทำให้ราชวงศ์ของประเทศโดยรอบ เช่น ราชวงศ์โครยอ ราชวงศ์โชซ็อน ราชวงศ์เหงียน ได้รับประเพณีการตั้งสมัญญานามและอารามนามไปด้วย ส่วนในประเทศญี่ปุ่นพบเพียงการตั้งสมัญญานามเท่านั้น
ข้อแตกต่างพระอารามนามกับสมัญญานาม.
แม้ว่า พระอารามนาม จะมีส่วนคล้าย พระสมัญญานาม ตรงที่เป็นพระนามถวายแด่พระมหากษัตริย์ที่เสด็จสรรคตไปแล้ว แต่ก็มีความแตกต่างกันอยู่ตรงที่ พระอารามนาม มีความหมายไปในทางยกย่องเชิดชูเป็นหลัก และถวายแด่พระมหากษัตริย์เท่านั้น มีกฎเกณฑ์ในการถวายที่รัดกุม อันประกอบด้วยอักษรเพียง 2 ตัวเท่านั้น อักษรแรกเป็นคำคุณศัพท์ที่สะท้อนพระปรีชาสามารถของพระมหากษัตริย์ ซึ่งโดยมากคำคุณศัพท์นี้จะไม่ซ้ำกับคำที่ใช้ใน พระสมัญญานาม และหากพระมหากษัตริย์เป็นต้นวงศ์มักจะใช้คำว่า “เกา” (高) แปลว่า สูง หรือ “ไท่” (太) แปลว่า ยิ่งใหญ่ ส่วนคำที่ 2 นั้นจะใช้คำว่า “จู่” (祖) หรือ “จง” (宗) คำใดคำหนึ่งเท่านั้น ซึ่งทั้งคู่มีความหมายว่า บรรพชน และหากสมเด็จพระจักรพรรดิพระองค์นั้นเป็นต้นวงศ์-ไม่ว่าจะเป็นต้นสกุล ผู้สถาปนาราชวงศ์ใหม่ หรือต้นสายใหม่ในราชวงศ์เดิม-จะใช้คำว่า “จู่” และหากเป็นจักรพรรดิในลำดับถัดมาจะใช้คำว่า “จง”
พระอารามนามตามที่ปรากฏในประวัติศาสตร์จีน.
ในช่วงสมัยห้าราชวงศ์และสิบอาณาจักร เป็นช่วงที่ พระอารามนามเกาจู่ มีความเฟื่องฟูใช้กันอย่างแพร่หลาย เช่น หลิวเก่า จักรพรรดิเกาจู่แห่งฮั่นยุคหลัง เป็นต้น
แพนทีน

แพนทีน  เคยเป็นตราสินค้าผลิตภัณฑ์ดูแลเส้นผมจากสวิตเซอร์แลนด์ ปัจจุบันเป็นของพรอคเตอร์ แอนด์ แกมเบิล ผลิตภัณฑ์นี้มีต้นกำเนิดในยุโรปเมื่อปี 1945 โดยฮอฟฟ์แมน-ลา โรช จากประเทศสวิตเซอร์แลนด์ ซึ่งที่มาของชื่อมาจาก แพนทีนอล ซึ่งเป็นสารสกัดที่ให้ความชุ่มชื้นและเพิ่มความยืดหยุ่นให้กับเส้นผม ใบหน้า ผิวกาย เริ่มเปิดตัวในสหรัฐและทั่วโลกในปี 1985 เมื่อวิคส์เข้าซื้อตราสินค้า ต่อมาพรอคเตอร์ แอนด์ แกมเบิล หรือพีแอนด์จีได้เข้าซื้อกิจการวิคส์ในปีเดียวกันเพื่อให้พีแอนด์จีสามารถแข่งขันในตลาด "ผลิตภัณฑ์ความงาม" ได้แทนที่จะขายสินค้าอุปโภคบริโภคเพียงอย่างเดียว
ผลิตภัณฑ์ที่รู้จักกันดีที่สุดของตราสินค้าคือแชมพูและครีมนวดผมแบบทู-อิน-วัน แพนทีน โปร-วี (แพนทีน โปร-วิตามิน) สินค้าได้รับความสนใจมากที่สุดเนื่องจากมีแคมเพนโฆษณาในปี 1989 ซึ่งนางแบบโฆษณากล่าวว่า "อย่าเกลียดฉันเพราะฉันสวย"
ลูวิส ด็อบบิน

ลูวิส นอร์มัน ด็อบบิน (เกิด 3 มกราคม 2003) เป็นนักฟุตบอลอาชีพชาวอังกฤษ ปัจจุบันเล่นในตำแหน่งปีกให้กับเอฟเวอร์ตัน
ระดับสโมสร.
ด็อบบินเกิดที่สโตก-ออน-เทรนต์และเข้าร่วมทีมเอฟเวอร์ตันเมื่ออายุเพียง 11 ปี เมื่อวันที่ 25 กันยายน 2021 ด็อบบินประเดิมสนามในระดับอาชีพให้กับเอฟเวอร์ตันโดยเป็นตัวสำรองแทนที่อเล็กซ์ อิโวบีในเกมลีกที่ชนะนอริชซิตี 2–0
ดาร์บีเคาน์ตี (ยืม).
เมื่อวันที่ 3 สิงหาคม 2022 ด็อบบินย้ายไปร่วมทีมดาร์บีเคาน์ตีในลีกวันด้วยสัญญายืมตัวตลอดฤดูกาล เมื่อวันที่ 9 พฤศจิกายน 2022 เขาพลาดลูกโทษลูกที่ 5 ที่สำคัญในการดวลจุดโทษกับลิเวอร์พูล คู่แข่งร่วมเมืองของเอฟเวอร์ตัน ในรอบที่ 3 ของคาราบาวคัพ เมื่อคีวีน เคลลิเฮอร์เซฟลูกยิงของเขาได้
ไมเอสทราสตริงส์ออฟทรูธ

ไมเอสทราสตริงส์ออฟทรูธ (เกาหลี: ) เป็นละครโทรทัศน์ผ่านสัญญาณต่อเนื่องเกาหลีใต้ที่นำแสดงโดย อี ย็อง-แอ และ อี มู-แซ็ง สร้างจากซีรีส์ฝรั่งเศสเรื่อง "Philharmonia" เป็นเรื่องราวเกี่ยวกับการต่อสู้ดิ้นรนและการเติบโตของ 1 ในวาทยกรหญิงเพียง 5% ในโลก ออกอากาศตอนแรกทางช่องทีวีเอ็น เมื่อวันที่ 9 ธันวาคม 2023 และออกอากาศทุกวันเสาร์และวันอาทิตย์ เวลา 21:20 น. (เวลามาตรฐานเกาหลี) นอกจากนี้ยังสามารถรับชมสตรีมมิ่งบน TVING ในเกาหลีใต้ และ Disney+ ในบางภูมิภาคได้อีกด้วย
เรื่องย่อ.
ซีรีส์เรื่องนี้เป็นเรื่องเกี่ยวกับวาทยกรหญิงที่ต้องเผชิญกับความจริงรอบตัวเธอโดยการขุดค้นเหตุการณ์ลึกลับที่เกิดขึ้นภายในวงออเคสตราของเธอ
 อดีตนักไวโอลินและผู้ควบคุมวงดนตรีออร์เคสตราชื่อ The Hangang Philharmonic ที่มีชื่อเสียงระดับโลก ผู้ซึ่งสร้างความประทับใจให้กับนักดนตรีและผู้ชมผู้ฟังด้วยบุคลิกที่กล้าหาญและมุ่งมั่นของเธอ
 ประธานบริษัทไฟแนนซ์ UC
 สมาชิกน้องใหม่แห่งวงออร์เคสตรา The Han River Philharmonic
 สามีของ ชาซีอึมซึ่งนักประพันธ์เพลง อาจารย์มหาวิทยาลัย
 ซีอีโอที่ร่าเริงและฉลาดหลักแหลมของฟิลฮาร์โมนิกแห่งฮันกัง
 ทิมปานี และหัวหน้าสหภาพของวงออเคสตรา
 โอโบ ประจำวง
 หัวหน้าวงและสมาชิกที่มีอายุมากที่สุดของฟิลฮาร์โมนิกแห่งฮันกัง
 นักเป่าฮอร์น
 เลขาของซึงอึมและแฟนคลับที่ติดตามเธอมานาน
 รองหัวหน้าวง
 นักไวโอลินลำดับสอง
 ผู้ช่วยนักไวโอลินลำดับสอง
 นักไวโอลินลำดับแรก
 หัวหน้าวงเชลโล
 ผู้ช่วยวาทยากร
 เลขาของซัง-โด
 แพทย์ของ จ็อง-ฮวา
การผลิต.
ซีรีส์เรื่องนี้รีเมคจากซีรีส์ฝรั่งเศสเรื่อง Philharmonia การถ่ายทำเริ่มขึ้นหลังจากการอ่านบทนักแสดงครั้งแรกซึ่งจัดขึ้นเมื่อปลายเดือนกุมภาพันธ์ พ.ศ. 2566 อี ย็อง-แอเริ่มเรียนการกำกับและเล่นไวโอลินตั้งแต่เดือนพฤศจิกายน พ.ศ. 2565 และในขณะที่ฮวังโบรึมบยอล เล่นไวโอลินเป็นเวลา ประมาณแปดเดือน เมื่อวันที่ 3 กรกฎาคม พ.ศ. 2566 บริษัทผลิตเนื้อหา Raemon Raein ประกาศว่าได้ลงนามในสัญญาจัดหาการผลิตกับ สตูดิโอดรากอน
ชตัฟเฟิล (หน่วย)

ชตัฟเฟิล ([ˈʃtafl̩]; มาจากคำภาษาเจอร์แมนิกดั้งเดิมว่า *"stapul" 'เสาหลัก') เป็นหน่วยทางหทารในกลุ่มกองทัพที่พูดภาษาเยอรมัน
หน่วยปฏิบัติการ.
ภายในกองทัพอากาศเยอรมัน  "ชตัฟเฟิล" เป็นหน่วยบินที่เล็กที่สุดในการปฏิบัติการทางอากาศได้ด้วยตัวเอง
สัญลักษณ์แผนที่เนโทสำหรับ "ชตัฟเฟิล" คือ:
หน่วยรอง.
จากมาตรฐานกำหนดของเนโทระบุว่า "ชตัฟเฟิล" เป็นระดับการบัญชาการที่ไม่เหมือนใครของเยอรมนี ภายในกองทัพบกเยอรมัน  "ชตัฟเฟิล" เป็นหน่วยที่เล็กกว่ากองร้อย แต่มีขนาดใหญ่กว่าหมวด เช่น (หมู่ยานยนต์), (หมู่ซ่อมบำรุง)
สัญลักษณ์แผนที่เนโทสำหรับ "ชตัฟเฟิล" คือ:
"ชตัฟเฟิล" ของ "ลุฟท์วัฟเฟอ" ในสงครามโลกครั้งที่สอง.
หน่วย "ชตัฟเฟิล" ของ ประกอบไปด้วยอากาศยาน 9-12 ลำ โดย ประกอบไปด้วย "ชตัฟเฟิลน์" 3-4 หน่วย ในขณะที่ "ชตัฟเฟิล" สามารถแบ่งออกเป็นหน่วย (เอกพจน์:) ได้ 3 หน่วย ประกอบด้วยอากาศยาน 4-6 ลำ
การเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 16

การเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 16 (อังกฤษ: BNK48 16th Single Senbatsu General Election) เป็นการเลือกตั้งเซ็มบัตสึประจำปีครั้งที่ 4 ของวงบีเอ็นเคโฟร์ตีเอต เพื่อคัดเลือกสมาชิกจำนวน 16 คน (เซ็มบัตสึ) จากการโหวตของแฟนคลับ มาร่วมขับร้องและแสดงในเพลงหลักของซิงเกิลที่ 16 โดยกำหนดให้มีขึ้นในวันเสาร์ที่ 9 ธันวาคม พ.ศ. 2566 โดยเพลงหลักประจำซิงเกิลนี้เป็นเพลงต้นฉบับเพลงที่ 3 ของวง ได้รับการสนับสนุนการผลิตจากบริษัท JYP Publishing Entertainment และเซ็มบัตสึที่ได้รับเลือกในซิงเกิลนี้ยังได้ไปศึกษาดูงานที่ประเทศเกาหลีใต้ด้วย
สมาชิกที่ลงสมัคร.
สมาชิกที่ลงสมัคร มีทั้งหมด 64 คน ดังนี้
บีเอ็นเคโฟร์ตีเอต.
จำนวน 37 คน
ซีจีเอ็มโฟร์ตีเอต.
จำนวน 27 คน
การจัดสรรตำแหน่ง.
สมาชิกที่ได้อันดับที่ 1 ถึง 16 จะอยู่ในตำแหน่ง "เซ็มบัตสึ" (Senbatsu) ซึ่งจะได้ร่วมขับร้องและแสดงในเพลงหลักของซิงเกิลที่ 16 และจะได้ร่วมประชาสัมพันธ์ในสื่อบันเทิงต่าง ๆ เช่น รายการโทรทัศน์ สถานีวิทยุ เป็นต้น โดยสมาชิกที่ได้อันดับที่ 1 จะได้เป็นเซ็นเตอร์ในเพลงหลัก อันดับที่ 17 ถึง 32 เรียกว่า "อันเดอร์เกิลส์" (Undergirls) อันดับที่ 33 ถึง 48 เรียกว่า "เน็กซ์เกิลส์" (Next Girls) ซึ่งสมาชิกที่ได้อันดับที่ 17 และ 33 จะได้เป็นเซ็นเตอร์ของเพลงรองที่ 2 และ 3 ตามลำดับ
ผลการเลือกตั้ง.
วันที่ 9 ธันวาคม พ.ศ. 2566 เวลา 15:00 น. เป็นต้นไป ได้มีการประกาศผลการเลือกตั้งอย่างเป็นทางการ ณ ยูเนียนฮอลล์ ศูนย์การค้ายูเนียนมอลล์ พิธีกรในงานประกาศผลครั้งนี้ได้แก่ ได้แก่ พงศธร จงวิลาส และ ปาณิสรา อารยะสกุล ซึ่งผู้ที่ได้อันดับที่ 1 ในครั้งนี้ได้แก่ พรวารินทร์ วงศ์ตระกูลกิจ สมาชิกจากซีจีเอ็มโฟร์ตีเอต ชนะการเลือกตั้งครั้งนี้ไปด้วยจำนวนคะแนนโหวต 133,891.52 โทเค็น โดยเป็นครั้งแรกที่สมาชิกซีจีเอ็มโฟร์ตีเอตชนะการเลือกตั้งเซ็มบัตสึ 
ตำแหน่งเซ็นเตอร์ของอันเดอร์เกิร์ลส์ตกเป็นของ พิมพ์ลภัส สุวรรณน้อย สมาชิกจากซีจีเอ็มโฟร์ตีเอต ด้วยจำนวนคะแนนโหวต 24,050.53 โทเค็น ครั้งนี้เป็นครั้งแรกในการเข้าร่วมการเลือกตั้งของเธอ ซึ่งถือว่าเป็นอันดับที่สูงที่สุดเมื่อเทียบกับสมาชิกที่ลงสมัครครั้งแรก 
และตำแหน่งเซ็นเตอร์ของเน็กซ์เกิร์ลส์ตกเป็นของ จิดาภา แช่มช้อย สมาชิกจากบีเอ็นเคโฟร์ตีเอต ด้วยจำนวนคะแนนโหวต 8,379.84 โทเค็น ซึ่งเป็นการติดอันดับอีกครั้งหลังจากที่เธอไม่ติดอันดับใดเลยในการเลือกตั้งครั้งที่ผ่านมา 
 #เปลี่ยนทาง แสดงถึง ตำแหน่งเซ็นเตอร์เพลงหลัก
 #เปลี่ยนทาง แสดงถึง ตำแหน่งเซ็นเตอร์เพลงรองเพลงที่หนึ่ง
 #เปลี่ยนทาง แสดงถึง ตำแหน่งเซ็นเตอร์เพลงรองเพลงที่สอง
 ตัวหนา แสดงถึง ติดอันดับคามิเซเว่น
 ↑ แสดงถึง อันดับขึ้น
 ↔ แสดงถึง อันดับคงที่
 ↓ แสดงถึง อันดับลดลง
 * แสดงถึง ติดอันดับครั้งแรก
 X แสดงถึง ไม่ติดอันดับ
 — แสดงถึง ไม่ทราบผลคะแนน
นฤมล พงษ์สุภาพ

นฤมล พงษ์สุภาพ ชื่อเล่น ก้อย เป็นนักแสดงหญิงชาวไทย ผลงานที่เป็นที่รู้จัก แก้วหน้าม้า, รักเดียวของเจนจิรา, สามีเงินผ่อน, สายน้อยคาเฟ่, รุ้งสามสาย, สาปซ่อนรัก, ปลายจวัก, หนังรักเรื่องที่แล้ว, พรหมลิขิต ปัจจุบันเป็นนักแสดงอิสระ
ประวัติ.
นฤมล พงษ์สุภาพ มีชื่อเล่นว่า ก้อย เกิดวันที่ 6 กุมภาพันธ์ 2521 จบการศึกษาระดับปริญญาตรีจากคณะศิลปกรรมศาสตร์ มหาวิทยาลัยศรีนครินทรวิโรฒ เอกการแสดงและกำกับการแสดง
เข้าสู่วงการ.
นฤมลเข้าสู่วงการจากประกวด New Star Award ของนิตยสารทีวีพูล เมื่อปี 2538 รุ่นเดียวกันกับมยุริญ ผ่องผุดพันธ์ จึงได้รับการติดต่อให้มาแสดงละครเรื่องแรกคือเรื่องไอ้คุณผี ในปีเดียวกัน ทางช่อง 3 คู่กับสวิช เพชรวิเศษศิริ ตามด้วยรักเดียวของเจนจิรา เมื่อปี 2539 โดยแสดงเป็น สายจิต เพื่อนรักของเจนจิรา กระทั่งปี 2544 ได้แสดงละครพื้นบ้านเรื่องแก้วหน้าม้า รับบทเป็น แก้วหน้าม้า และรับงานแสดงเรื่อยมาจนถึงปัจจุบัน
ชีวิตส่วนตัว.
นฤมลสมรสกับปณตพงศ์ เศรษฐรัตนพงศ์ นักธุรกิจผลิตอาหารแช่แข็งส่งออกต่างประเทศ มีบุตร 2 คน ซึ่งคนโตคือ กรณ์นภัส เศรษฐรัตนพงศ์ หรือ "ออม" ปัจจุบันเป็นนักแสดงในสังกัดช่อง 3 เอชดี และลูกชายที่มีอายุห่างจากพี่สาวถึง 7 ปี
การเลือกตั้งทั่วไปในประเทศนิวซีแลนด์ พ.ศ. 2566

ระบบการเลือกตั้ง.
นิวซีแลนด์ใช้ระบบการให้มีผู้แทนแบบจัดสรรปันส่วนผสมทั้งหมด 120 ที่นั่งในสภาผู้แทนราษฎร ผู้ลงคะแนนเสียงแต่ละคนจะได้รับบัตรเลือกตั้ง 1 ใบแต่แบ่งเป็น 2 ฝั่ง ฝั่งแรกเลือกพรรคการเมือง (คะแนนเสียงแบบบัญชีรายชื่อ) และอีกฝั่งหนึ่งเลือกผู้สมัครท้องถิ่น (คะแนนเสียงแบบแบ่งเขต) โดยที่แต่ละพรรคต้องรับคะแนนเสียงถึงเกณฑ์ขั้นต่ำที่กำหนดไว้ (5% ต่อคนต่อพรรค)
72 จาก 120 ที่นั่งมาจากระบบแบ่งเขตคะแนนสูงสุด แบ่งเป็น 65 ที่นั่งในเขตเลือกตั้งทั่วไป (49 ที่นั่งบนเกาะตอนเหนือ 16 ที่นั่งบนเกาะตอนใต้) และ 7 ที่นั่งในเขตเลือกตั้งเฉพาะเมารี
ส่วนอีก 48 ที่นั่งมาจากการเลือกตั้งระบบสัดส่วนแบบบัญชีรายชื่อปิด
การอ้างธรรมชาติ

การอ้างธรรมชาติ
เป็นการให้เหตุผลหรือเป็นกลยุทธ์ทางวาทศิลป์โดยระบุว่า สิ่งนี้ดีก็เพราะเป็นธรรมชาติ หรือสิ่งนี้#เปลี่ยนทาง ก็เพราะไม่เป็นธรรมชาติ
ซึ่งทั่วไปจัดว่าเป็นเหตุผลที่ไม่ดี 
เพราะมีข้อตั้งหลักโดยปริยายที่ไม่ได้ระบุคือ "สิ่งที่เป็นธรรมชาติเป็นของดี"
ซึ่งปกติจะไม่เข้าประเด็น ไม่น่าเชื่อถือ หรือเป็นเพียงความเห็นและไม่ใช่ความจริง 
รูปแบบ.
รูปแบบทั่วไปของการให้เหตุผลนี่ก็คือ 
<templatestyles src="แม่แบบ:คำพูด/style.css" />
ในบางกรณี การใช้คำว่าธรรมชาติอาจไม่ชัดเจน ทำให้สัมพันธ์กับแนวคิดอื่น#เปลี่ยนทาง ๆ อย่างไม่ได้ตั้งใจ 
อนึ่ง คำว่าธรรมชาติ อาจมีอรรถที่ก่ออารมณ์อย่างมีกำลัง อาจก่อความรู้สึกว่าถูกหรือผิดอย่างแรง 
การอ้างธรรมชาติเป็นการให้เหตุผลเป็นวง เพราะข้อตั้งต้องสมมุติว่าข้อสรุปเป็นจริง
มีความเห็นหลายอย่างเกี่ยวกับการให้เหตุผลเยี่ยงนี้ 
ในมุมมองที่เปิดกว้าง นี้ยังอาจเป็นหลักทั่วไปที่มีประโยชน์ แต่ก็ในเรื่องที่จำกัดและต้องมีข้อยกเว้น 
เมื่อใช้เป็นหลักทั่วไป ก็จะสมมุติว่าเหตุผลนี้ให้ข้อตัดสินที่ดีอย่างน่าเชื่อถือได้ "นอกจากจะมีเหตุผลต่อต้าน" และโดยนัยเดียวกัน สิ่งที่ไม่ใช่ธรรมชาติ ก็จะทำให้ตัดสินได้ว่าไม่ดีอย่างเชื่อถือได้ 
การใช้หลักทั่วไปในเรื่องจำกัดเช่น "เมื่ออย่างอื่นเหมือนกันทุกอย่าง เราควรจะพยายามทานอาหารธรรมชาติ" โดยทำเหมือนกับไม่มีข้อยกเว้นอาจเป็นเหตุผลวิบัติแบบ fallacy of accident คือให้เหตุผลที่ไม่สมควรในเรื่องที่ควรยกเว้น
การให้เหตุผลเช่นนี้เป็นเหตุผลวิบัติก็เพราะ "แม้จะตกลงกันได้ว่า อะไรเป็นธรรมชาติและไม่ใช่ แล้วอะไรละจะเป็นผลที่ตามมา คำตอบก็คือไม่มีอะไร"
ไม่มีเหตุผลโดยอาศัยความจริงอะไรที่จะบอกได้ว่าสิ่งที่เป็นธรรมชาติต้องเป็นของดี หรือเเม้แต่ดีกว่า และอะไรที่ไม่ใช่ธรรมชาติก็จะต้องเป็นของแย่ หรือแย่กว่า
ประวัติ.
ทั้งวิทยาศาสตร์และปรัชญาได้พิจารณาความเป็นธรรมชาติในแนวคิดต่าง#เปลี่ยนทาง ๆ มาอย่างต่อเนื่อง
ในกรีซโบราณ "กฎธรรมชาติไม่ได้มองแค่ว่า เป็นเพียงคำอธิบายทั่วไปของความจริงที่เกิดขึ้นในโลก แต่ยังเป็นบรรทัดฐานที่มนุษย์ควรจะประพฤติตาม ดังนั้นการยกธรรมชาติ จึงมักเป็นการยกธรรมชาติของมนุษย์ ซึ่งจัดเป็นแหล่งเกิดอย่างหนึ่งของบรรทัดฐานทางพฤติกรรม
สำหรับคนกรีก นี่หมายถึงการเจตนาเข้าไปตรวจสอบและสำรวจในเรื่องซึ่งตามแนวคิดทางวัฒนธรรมของพวกเขา เป็นแหล่งกำเนิดที่แท้จริงสำหรับบรรทัดฐานทางพฤติกรรม"
ในยุคปัจจุบัน นักปรัชญาได้คัดค้านแนวคิดว่า การเป็นสัตว์ธรรมชาติของมนุษย์ควรจะระบุหรือกำหนดบรรทัดฐานทางพฤติกรรมของตน
เช่นนักปรัชญาชาวฝรั่งเศส ฌ็อง-ฌัก รูโซ ได้เขียนไว้ว่า "เราไม่รู้หรอกว่า ธรรมชาติของเราจะให้เราเป็นอะไร"
ตัวอย่าง.
ตัวอย่างการยกธรรมชาติที่เห็นบ่อยพบได้ในป้ายและโฆษณาของอาหาร เครื่องนุ่งห่ม สมุนไพร และอื่น#เปลี่ยนทาง ๆ
โดยอาจจะขึ้นป้ายว่าเป็นของธรรมชาติล้วน#เปลี่ยนทาง ๆ เป็นการกล่าวโดยนัยว่า ผลิตภัณฑ์ปลอดภัยต่อสิ่งแวดล้อมและผู้บริโภค 
แต่จริง#เปลี่ยนทาง ๆ แล้วผลิตภัณฑ์จะเป็นธรรมชาติหรือไม่ ก็ไม่ใช่เหตุให้ได้ความปลอดภัยและประสิทธิผล
ตัวอย่างเช่น สารประกอบที่เป็นพิษก็มีอยู่ตามธรรมชาติ 
เรื่องยาก็มักจะอ้างธรรมชาติเหมือนกันโดยกล่าวว่า ยาไม่เป็นธรรมชาติ ดังนั้นจึงไม่ควรใช้
นี้เห็นชัดเป็นพิเศษเมื่อใช้เป็นเหตุผลต่อต้านการฉีดวัคซีน
ในเรื่องการกินเนื้อ นักปรัชญาชาวออสเตรเลียอ้างว่า การให้เหตุผลว่าการกินเนื้อถูกศีลธรรมเพราะเป็นธรรมชาติ เป็นเหตุผลวิบัติ เพราะไม่ว่ามนุษย์หรือสัตว์จะประพฤติอย่างไรตามธรรมชาติ ก็ยังไม่ใช่เหตุผลว่า เราควรจะประพฤติเช่นไร 
ฉะนั้น การกินเนื้อหรือไม่กินเนื้อ ควรพิจารณาตามความผิดถูกของตนเอง ไม่ใช่ยกธรรมชาติ
เชิงอรรถและอ้างอิง.
<templatestyles src="Reflist/styles.css" />
ชุดรบ

ชุดรบ  เป็นกลุ่มเฉพาะกาลของหน่วยทางทหารประเภทต่าง ๆ ที่จัดขึ้นเพื่อบรรลุภารกิจหรือวัตถุประสงค์ที่ได้กำหนดไว้ โดยการใช้งานจะแตกต่างกันไปในประเทศในเครือจักรภพแห่งประชาชาติ ซึ่งคำนี้ใช้งานกับการจัดกลุ่มในระดับหน่วยรองของสหรัฐในระดับหน่วยและรูปขบวน
ชุดรบกองทัพบกชาติในเครือจักรภพ.
ชุดรบในกลุ่มประเทศเครือจักรภพแห่งประชาชาติเป็นกลุ่มติดอาวุธเฉพาะกาลที่อิงตามหน่วยรองการรบ (หน่วยรองทหารราบหรือยานเกราะ) โดยมีเหล่าอื่นผสมไปสนับสนุนด้วย โดยหลักนิยมของกองทัพบกแคนาดา ชุดรบคือหน่วยรองที่จัดกลุ่มตามกองร้อยทหารราบ หรือกองร้อยรถถัง ซึ่งมีส่วนประกอบหน่วยของอีกเหล่าติดไปด้วย เช่นเดียวกันกับส่วนสนับสนุนอื่น ๆ เช่น ทหารช่าง และผู้ตรวจการณ์ปืนใหญ่ ชุดรบสี่เหลี่ยมคือการรวมกันระหว่างกองร้อยทหารราบและกองร้อยยานเกราะที่มีส่วนสนับสนุนอยู่ในหน่วยด้วย กองทัพบกสหราชอาณาจักรใช้คำว่า "ชุดรบ" สลับกันกับ "กลุ่มกองร้อย" และ "กลุ่มเฉพาะกิจ"
ชุดรบกองทัพบกและนาวิกโยธินสหรัฐ.
การใช้คำว่า "ชุดรบ" ในกองทัพสหรัฐไม่ได้เป็นคำที่ใช้กำหนดความหมายในตัวมันเอง แต่จะถูกพบได้ในชื่อของหน่วยขนาดใหญ่ที่จัดกำลังแบบผสม เช่น กรมผสม (regimental combat team) และกองพลน้อยชุดรบ (brigade combat team) ซึ่งในหลักนิยมของกองทัพบกสหรัฐมีการกล่าวถึงชุดรบกองพันยานเกราะอยู่
ผลจากการเปลี่ยนแปลงรูปแบบของกองทัพสหรัฐไปสู่ระบบกองพลหน่วยสาม (triangular division) ระหว่างปี พ.ศ. 2483 - 2485 กองพลน้อยทหารราบจึงถูกแทนที่ด้วยกรมทหารราบ ในช่วงสงครามโลกครั้งที่สอง กองทัพสหรัฐได้จัดตั้งกรมผสมขึ้น ประกอบกำลังมาจากกรมทหารราบที่มีองค์ประกอบหลักในการรบและหน่วยสนับสนุนเพิ่มเติมตามรูปแบบของภารกิจเฉพาะ เมื่อมีคำสั่งกำหนดให้ใช้หน่วยทหารราบอิสระที่มีรูปขบวนเล็กกว่ากองพล กระทั่งสิ้นสุดสงครามโลกครั้งที่สอง กรมทหารราบไม่ได้เป็นส่วนหนึ่งของกองพลและได้รับการจัดโครงสร้างใหม่ให้เป็นกรมผสม และผู้บัญชาการกองพลจำนวนมากได้รับการจัดกำลังของตนใหม่จากกรมทหารราบเป็นกรมผสม กรมผสมยังถูกใช้งานโดยกองทัพบกสหรัฐตลอดช่วงสงครามเกาหลี จนกระทั่งมีการนำรูปแบบระบบกองพลหน่วยห้า (pentomic division) ในปี พ.ศ. 2500
นาวิกโยธินสหรัฐยังคงใช้งานรูปแบบกรมผสม (regimental combat team) ในช่วงสงครามโลกครั้งที่สอง แต่เรียกการจัดหน่วยแบบนี้ว่ากองพลน้อย (brigade) และเฉพาะในช่วงคริสต์ทศวรรษ 1990 เท่านั้นที่การเสริมกำลังของกรมทหานาวิกโยธินสหรัฐเป็นที่รู้จักในชื่อกรมผสม
กองทัพบกสหรัฐได้ให้คำนิยามกองพลน้อยชุดรบ (brigade combat team) ว่าเป็น "การผสมเหล่าทหารที่ประกอบไปด้วยกองบัญชาการกองพลน้อย กองพันดำเนินกลยุทธ์ อย่างน้อยสองกองพัน และขีดความสามารถในการสนับสนุนที่จำเป็น" ในปี พ.ศ. 2546 กองพลน้อยดำเนินกลยุทธ์ (manoeuvre brigade) ทั้งหมดของสหรัฐได้รับการจัดโครงสร้างใหม่เป็นกรผสม ซึ่งในเครือจักรภพ กลุ่มกองพลน้อย (brigade group) อาจใช้อธิบายลักษณะหน่วยทางทหารที่คล้ายคลึงกัน
สมัญญานาม

สมัญญานาม หรือ ชื่อเฮ่า คือนามที่แต่งตั้งให้บุคคลที่เสียชีวิตไปเพื่อบ่งบอกถึงการกระทำในช่วงที่มีชีวิตอยู่
สำหรับยุคราชวงศ์จักรวรรดิ เมื่อสมเด็จพระจักรพรรดิหรือสมเด็จพระจักรพรรดินีเสด็จสวรรคต เหล่าราชบัณฑิตก็จะรวมตัวกันประชุมเพื่อคัดสรรพระราชสมัญญานามและเมื่อมีฉันทามติก็จึงนำขึ้นทูลเกล้าถวายแด่องค์จักรพรรดิในรัชกาลปัจจุบันเพื่อทรงมีพระราชวินิจฉัยเห็นชอบ แล้วจึงประกาศใช้
สำหรับพระราชวงศ์ เมื่อสิ้นพระชนม์แล้ว ก็จะได้รับพระราชทานพระสมัญญานามจากสมเด็จพระจักรพรรดิ ตัวอย่างเช่น กงชินอ๋อง (恭亲王) ทรงได้รับพระราชทานพระสมัญญานามว่า จง (忠) แปลว่า ภักดี, ซื่อสัตย์
สำหรับขุนนาง เมื่อถึงแก่กรรม ก็จะได้รับพระราชทานสมัญญาจากราชสำนัก ตัวอย่างเช่น จูกัดเหลียง ได้รับพระราชทานสมัญญานามว่า จงอู่โหฺว (忠武侯 Zhōngwǔ hóu)
ในยุคแรกเริ่มสมัญญานามนั่นยังมีความยาวไม่มาก และสมัยต่อมาสมัญญานามก็เริ่มมีความยาวมากขึ้นเรื่อยๆ ตัวอย่างเช่น
สมเด็จพระจักรพรรดิหมิงไท่จู่.
ในบันทึกส่วนใหญ่นิยมนำเอาพระอารามนามและสมัญญานามมารวมเข้าด้วยกัน ซึ่งพระอารามนามจะถูกวางไว้ก่อน ตัวอย่าง
ประเภทสมัญญานาม.
สมัญญานามสามารถแบ่งได้ 3 ประเภท
สมัญญานามในญี่ปุ่น.
เมื่อจักรพรรดิญี่ปุ่นเสด็จสวรรคต จะได้รับพระราชสมัญญานาม โดยญี่ปุ่นมีหลักการตั้งสมัญญานามแบ่งออกได้หลายประเภท เช่น
สมัญญานามแบบจีน.
สืบเนื่องจากญี่ปุ่นได้รับอิทธิพลมาจากประเพณีการตั้งสมัญญานามให้ผู้ที่ถึงแก่กรรมในสมัยราชวงศ์ถัง ซึ่งนิยมใช้อักษรเพียง 2 ตัว เช่น จักรพรรดิจิมมุ (神武天皇), จักรพรรดิโคเม (孝明天皇), จักรพรรดินีเก็มเม (元明天皇) หรือ จักรพรรดินินโก (仁孝天皇)
สมัญญานามแบบญี่ปุ่น.
เป็นนามที่ใช้เรียกจักรพรรดิและบุคคลสำคัญในญี่ปุ่น นิยมใช้อักษรหลายตัว เช่น จักรพรรดิคามุยามาโตะอิวาเรบิโกะโนะ (神日本磐余彦天皇), จักรพรรดิโอฮัตสึเซะวากาตาเกรุ (大泊瀬幼武天皇) และ จักรพรรดินีนาถยามาโตะเนโกะทากามิซูกิโยตาราชิฮิเมะ (日本根子天津御代豊国成姫)
ต่อมาในช่วงปลายยุคเฮอังความนิยมสมัญญานามแบบญี่ปุ่นค่อย ๆ ลดลง จนกระทั้งเมื่อจักรพรรดิโคกากุสวรรคตในช่วงปลายสมัยเฮอัง พระองค์ทรงได้รับการเฉลิมพระราชสมัญญานามแบบจีน ทำให้การตั้งสมัญญานามแบบญี่ปุ่นจึงหมดความนิยมลง
การเฉลิมพระราชสมัญญานามแด่พระเจ้าแผ่นดินญี่ปุ่นครั้งล่าสุดคือ เมื่อวันที่ 31 มกราคม ค.ศ. 1989 เป็นการประกาศพระราชสมัญญานามทางการแด่จักรพรรดิโชวะ (昭和天皇) อันเป็นสมัญญานามแบบจีน
หน่วยแยก

หน่วยแยก (#เปลี่ยนทาง มาจากภาษาฝรั่งเศสว่า "détachement") เป็นรูปแบบของหน่วยทหาร ที่สามารถแยกออกมาจากหน่วยที่ใหญ่กว่าเพื่อทำหน้าที่เฉพาะ หรือ (โดยเฉพาะการใช้งานทางทหารของสหรัฐ) เป็นหน่วยถาวรที่มีขนาดเล็กกว่ากองพัน คำนี้มักใช้งานในการกล่าวถึงหน่วยที่ถูกกำหนดให้กับฐานทัพที่มีรูปแบบที่แตกต่างจากหน่วยหลักของหน่วยแยก เช่น ชุดปฏิบัติการรบพิเศษ – เดลตา ที่ 1 (ส่งทางอากาศ) (SFOD-D) ของกองทัพบกสหรัฐ หรือที่คนทั่วไปรู้จักกันในชื่อของ กองกำลังเดลตา
หน่วยแยก ยังเป็นคำที่ใช้เป็นคำสมุหนามสำหรับบุคลากรที่ประจำอยู่ในหน่วยปืนใหญ่ เช่น หน่วยแยกปืน (gun detachment)
การใช้โดยกองกำลังนักเรียนนายร้อยในสหราชอาณาจักร.
กองกำลังนักเรียนนายร้อยกองทัพบกในสหราชอาณาจักร แบ่งโครงสร้างออกเป็นหน่วยแยกภายใน ซึ่งโดยปกติจะประกอบไปด้วยนักเรียนนายร้อยจำนวน 10-40 นาย โดยหลายหน่วยแยกรวมกันเป็นกองร้อย
อย่างไรก็ตาม กองกำลังนักเรียนนายร้อยร่วมไม่ได้ใช้คำนี้ โดยใช้คำว่า นายร้อยสำรอง (cadet contingent)
ธงชาติเรปูบลิกาเซิร์ปสกา

ธงชาติของเรปูบลิกาเซิร์ปสกา ในบอสเนียและเฮอร์เซโกวีนา ได้ประกาศใช้เมื่อวันที่ 12 พฤษภาคม 1992 ธงมีลักษณะเป็นรูปสี่เหลี่ยมผืนผ้าสามสี มีแถบสีแนวนอน 3 แถบ คือสีแดง น้ำเงิน และขาว มีลักษณะเกือบจะเหมือนกันกับธงชาติเซอร์เบีย แต่มีอัตราส่วน 1:2 แทนที่จะเป็น 2:3 และมีเฉดสีต่างกันเล็กน้อยแบบเดียวกับธงที่ใช้ในรัฐมิซิโอเนสในอาร์เจนตินา
แม้ว่าศาลรัฐธรรมนูญแห่งบอสเนียและเฮอร์เซโกวีนาจะประกาศว่าตราแผ่นดินของเรปูบลิกาเซิร์ปสกานั้นจะขัดต่อรัฐธรรมนูญ โดยอ้างว่าไม่ได้เป็นตัวแทนของกลุ่มชาติพันธุ์ที่ไม่ใช่เซิร์บที่อาศัยอยู่ในดินแดนนั้น แต่ธงดังกล่าวก็ถือว่าสอดคล้องกับรัฐธรรมนูญ ศาลตัดสินว่าแม้ว่าลักษณะธงจะเกือบเหมือนกับธงไตรรงค์ของเซอร์เบีย แต่การใช้สีแดง น้ำเงิน และขาวก็ถือเป็นสีของชาวสลาฟเช่นกัน
โทแมกซ์และเซมอต

โทแมกซ์ เปาลี  และ เซมอต เปาลี  (เรียกอีกอย่างว่า แฝดคริมสัน หรือ ผู้บัญชาการคริมสันการ์ด) เป็นตัวละครจากสายของเล่น, หนังสือการ์ตูน และซีรีส์แอนิเมชัน"" พวกเขาเป็นผู้นำร่วมของกองกำลังชั้นยอดขององค์กรโคบรา นั่นคือคริมสันการ์ด และได้รับการเปิดตัวใน ค.ศ. 1985 โดยชื่อเบื้องต้นของพวกเขาคือโมวัตและโทวัม
ประวัติโดยย่อ.
พี่น้องเปาลีพูดด้วยสำเนียงที่โดดเด่นซึ่งแสดงให้เห็นว่าพวกเขามาจากเกาะคอร์ซิกา พี่น้องทั้งสองเคยเป็นสมาชิกของอูนีโอเนกอร์เซ (กลุ่มภราดรภาพคอร์ซิกา) ซึ่งได้รับราชการในกรมพลร่มต่างด้าวที่ 1 ของกองทหารต่างด้าวฝรั่งเศสในประเทศแอลจีเรีย จากนั้นเป็นทหารรับจ้างในทวีปแอฟริกา (ลุ่มแม่น้ำคองโก, แอฟริกาตอนใต้) และทวีปอเมริกาใต้ ขณะที่พวกเขาชื่นชอบสิ่งนี้ พวกเขาก็ได้ตระหนักว่าอีกไม่นานพวกเขาจะแก่เกินไปและอ่อนแอเกินกว่าจะเป็นทหารได้ตลอดไป พวกเขาจึงเปลี่ยนอาชีพและศึกษาด้านการธนาคารในซือริช ประเทศสวิตเซอร์แลนด์ ทว่า ทั้งสองไม่พอใจกับโลกแห่งการเงินธุรกิจ ทั้งสองพบว่าโอกาสที่มีอยู่ในการก่อการร้ายระหว่างประเทศเหมาะสมกับความสามารถของพวกเขามากกว่ามาก และได้เข้าร่วมกับองค์กรโคบรา ซึ่งความเชี่ยวชาญพิเศษของพวกเขาคือการแทรกซึม, การจารกรรม (การทหารและในทางอุตสาหกรรม), การก่อวินาศกรรม, การโฆษณาชวนเชื่อ และกฎหมายบริษัท
เช่นเดียวกับคริมสันการ์ดที่พวกเขาเป็นผู้นำ เซมอตและโทแมกซ์ยังเป็นผู้นำองค์กรที่ "น่านับถือ" ของโคบราในฐานะผู้ก่อตั้ง, เจ้าของ และประธานเจ้าหน้าที่บริหารของเอกซ์เทนซีฟเอนเทอร์ไพรส์ ครั้นเมื่อไม่มีส่วนร่วมในการก่อการร้าย พวกเขาก็จัดการธุรกิจของโคบราในด้านเสื้อเชิร์ตและเน็กไทได้อย่างมีประสิทธิภาพ ส่วนรูปแบบการโจมตีที่พวกเขาต้องการคือการใช้สมองมากกว่ากำลังกล้ามเนื้อ โดยใช้กฎหมายเพื่อตอบสนองวัตถุประสงค์ของโคบรา พวกเขาได้ครอบคลุมชุดเอกสารที่นำไปสู่การตัดสินใจหรือการกระทำที่เฉพาะเจาะจงและความเชื่อมโยงกับโคบราเป็นอย่างดี ซึ่งคิดว่าเป็นไปไม่ได้ที่จะพิสูจน์ความเชื่อมโยงระหว่างพวกเขากับองค์กรก่อการร้ายดังกล่าว
พี่น้องฝาแฝดทั้งสองเป็นภาพสะท้อนของกันและกัน ซึ่งผมของโทแมกซ์แสกไปทางด้านขวาของศีรษะ และผมของเซมอตแสกไปทางซ้าย ส่วนเครื่องแบบระบบท่อของพวกเขาอยู่ด้านตรงข้ามของฝาแฝดแต่ละคน รวมถึงชื่อของพี่น้องทั้งสองเป็นเงาสะท้อนของกันและกัน สิ่งเดียวที่แตกต่างกันระหว่างทั้งสองคนคือรอยแผลเป็นบนแก้มขวาของเซมอต ทั้งนี้ โทแมกซ์และเซมอตมีความสัมพันธ์อารมณ์ร่วมที่เรียกกันทั่วไปว่า "กลุ่มอาการคอร์ซิกัน" โดยเชื่อกันว่าฝาแฝดเหมือนกันมีความผูกพันกันทางจิตใจ คล้ายกับเรื่อง"พี่น้องคอร์ซิกัน" (ค.ศ. 1844) โดยอาแล็กซ็องดร์ ดูว์มา นอกจากนี้ แม้ว่าการเชื่อมโยงทางจิตนี้มักจะมีประโยชน์ เนื่องจากช่วยให้ทั้งสองฝ่ายสามารถสื่อสารกันโดยไม่ต้องพูด, พูดประโยคของอีกฝ่ายให้จบ และพูดพร้อมกันได้ แต่ก็อาจเป็นภาระได้เช่นกัน เนื่องจากทั้งสองฝ่ายต่างรู้สึกถึงความเจ็บปวดของกันและกัน
ข่าวประชาสัมพันธ์

ข่าวประชาสัมพันธ์ หรือ ข่าวแจก  คือแถลงการณ์อย่างเป็นทางการที่ส่งไปยังสมาชิกสื่อด้านข่าว มีจุดประสงค์ในการให้ข้อมูล แถลงการณ์อย่างเป็นทางการ หรือการประกาศที่มีจุดมุ่งหมายเพื่อการเผยแพร่สู่สาธารณะ ข่าวประชาสัมพันธ์ยังถือเป็น แหล่งข้อมูลปฐมภูมิ ซึ่งหมายความว่าเป็นข้อมูลต้นฉบับ โดยทั่วไปแล้วข่าวประชาสัมพันธ์จะประกอบด้วยองค์ประกอบโครงสร้าง 9 องค์ประกอบ คือ มีหัวข้อข่าว ส่วนหัวเอกสารที่บอกวันที่ บทนำ เนื้อหา และองค์ประกอบอื่น ๆ โดยทั่วไปแล้ว ข่าวประชาสัมพันธ์จะถูกส่งไปยังสื่อข่าวทางอิเล็กทรอนิกส์ พร้อมใช้งาน และมักอยู่ภายใต้เงื่อนไข "ห้ามใช้ก่อน" หรือที่เรียกว่า ข่าวที่กำหนดเวลาเผยแพร่ (news embargo)
การใช้สื่อข่าวประชาสัมพันธ์จะเป็นประโยชน์ต่อบริษัท เนื่องจากช่วยลดต้นทุนและช่วยเพิ่มปริมาณสื่อที่บริษัทสามารถส่งออกได้ในระยะเวลาหนึ่ง เนื่องจากเนื้อหาได้ทำไว้ล่วงหน้า ข่าวประชาสัมพันธ์จึงช่วยประหยัดเวลาของนักข่าว ไม่เพียงแต่ในการเขียนเรื่องราวเท่านั้น แต่ยังรวมถึงเวลาและเงินที่ใช้ในการทำข่าวโดยตรงด้วย
จาณาง

จาณาง  เป็นอาหารประเภทแกงของชาวกรึง ซึ่งเป็นชาติพันธุ์พื้นเมืองในจังหวัดรัตนคีรี ประเทศกัมพูชา มีส่วนประกอบสำคัญคือ เนื้อวัว (หรือเนื้อหมู) บะหมี่กึ่งสำเร็จรูป ชุมเห็ดเล็ก หน่อไม้ ข้าวโพดอ่อน ใบเผือก และถั่วผี ซึ่งถั่วผีนี้เองที่ทำให้น้ำแกงจาณางมีสีค่อนข้างคล้ำค่อนไปทางดำเป็นเอกลักษณ์
ดาวมืด (สสารมืด)

ดาวมืด เป็น ดาวฤกษ์ประเภทสมมุติ ที่อาจมีอยู่ในช่วงต้นของเอกภพ ก่อนที่ดาวธรรมดาจะสามารถก่อตัวและเจริญเติบโตได้.
คุณสมบัติ.
ดาวมืดจะประกอบด้วยสสารปกติเป็นส่วนใหญ่ เหมื่อนกับดาวในสมัยนี้แต่ความเข้มข้นของ สสารมืด นิวทรารีโน ภายในจะก่อให้เกิดความร้อนผ่านปฏิกิริยาการทำลายล้างระหว่างอนุภาคสสารมืด ความร้อนนี้จะป้องกันไม่ให้ดาวฤกษ์ดังกล่าว ยุบตัวจนกลาย เป็นดาวฤกษ์สมัยใหม่ที่มีขนาดค่อนข้างกะทัดรัดและหนาแน่น และป้องกันปฏิกิริยานิวเคลียร์ฟิวชัน ระหว่าง อะตอม สสาร 'ปกติ' ไม่ให้กำเนิดขึ้น.
ภายใต้แบบจำลองนี้ คาดการณ์ว่าดาวฤกษ์มืดดวงหนึ่งจะเป็นเมฆโมเลกุลไฮโดรเจนและฮีเลียมขนาดมหึมาซึ่งมีรัศมีระหว่าง 1 ถึง 960 หน่วยดาราศาสตร์ (AU) และมีอุณหภูมิพื้นผิวและความส่องสว่างต่ำเพียงพอจนรังสีที่ปล่อยออกมาจะมองไม่เห็นได้ด้วยตาเปล่า. 
ในกรณีที่ไม่น่าเป็นไปได้ที่ดาวฤกษ์มืดคงอยู่จนถึงยุคปัจจุบัน พวกมันสามารถตรวจพบได้โดยการปล่อย รังสีแกมมา นิวตริโน และ ปฏิสสาร และจะสัมพันธ์กับเมฆก๊าซไฮโดรเจนโมเลกุลเย็นซึ่งปกติแล้วจะไม่เป็นแหล่งพลังงานที่มีพลังและสุดขั้วเช่นนี้ และอนุภาคหายาก 
วัตถุที่คาดว่าจะเป็นดาวมืด.
ในเดือนเมษายน พ.ศ. 2566 การศึกษาได้ตรวจสอบวัตถุที่มีการเลื่อนไปทางแดง อย่างมาก 4 วัตถุ ที่ค้นพบโดยกล้องโทรทรรศน์อวกาศเจมส์ เวบบ์ การศึกษาของพวกเขาเสนอแนะว่า JADES-GS-z13-0, JADES-GS-z12-0 และ JADES-GS-z11-0 ทั้งหมด มีความสอดคล้องกับแหล่งกำเนิดของจุด และเสนอแนะเพิ่มเติมว่าแหล่งที่มาของจุดเดียวที่สามารถทำได้ มีอยู่ในเวลานี้และสว่างพอที่จะสังเกตได้จากระยะทางอันน่าอัศจรรย์และการเลื่อนไปทางสีแดง (z = 10-13) เป็นดาวฤกษ์มืดมวลมหาศาลใน เอกภพยุคแรก ๆ ซึ่งขับเคลื่อนโดยการทำลายล้างสสารมืด การวิเคราะห์สเปกตรัมของวัตถุบ่งชี้ว่าพวกมันอยู่ระหว่าง 500,000 ถึง 1 ล้าน มวลดวงอาทิตย์ (M ☉) และมีความสว่างเท่ากับ ดวงอาทิตย์ หลายพันล้านดวง (L ☉) พวกมันน่าจะมีขนาดใหญ่มาก โดยอาจมีรัศมีมากกว่า 10,000 รัศมีสุริยะ (R ☉) ซึ่งเกินขนาดของ ดาวฤกษ์สมัยใหม่ที่ใหญ่ที่สุด อย่างมาก
จังหวัดตรังในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดตรัง พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยอำเภอเมืองตรัง, อำเภอนาโยง, อำเภอย่านตาขาว, อำเภอปะเหลียน และกิ่งอำเภอหาดสำราญ
เขตเลือกตั้งที่ 2.
เขตการเลือกตั้งที่ 2 ประกอบไปด้วยอำเภอห้วยยอด, อำเภอวังวิเศษ, อำเภอสิเกา, อำเภอกันตัง และกิ่งอำเภอรัษฎา
อีวิลจังเกิลพรินซ์

อีวิลจังเกิลพรินซ์  หรือ ลัฟวิงจังเกิลพรินเซส  หากใช้เต้าหู้เป็นวัตถุดิบหลักจะเรียกว่า อีวิลพรินซ์โทฟู  เป็นอาหารที่มีพื้นฐานจากอาหารไทย คือแกงป่าแต่ใส่กะทิ มีต้นกำเนิดที่เมืองโฮโนลูลู รัฐฮาวาย สหรัฐ
ประวัติ.
อีวิลจังเกิลพรินซ์ เป็นอาหารไทยที่ได้รับการพัฒนาต่อยอดโดยแก้ว ซะนะนิกอน ชาวอเมริกันเชื้อสายลาว เมื่อ พ.ศ. 2520 สำหรับเสิร์ฟในร้านแม่โขง (Mekong) ของเขา ซึ่งร้านตั้งอยู่ในเมืองโฮโนลูลู เดิมใช้โปรตีนที่ได้จากเนื้อไก่ แต่ภายหลังเขาได้ใช้โปรตีนจากแหล่งอื่นมาใช้ในการประกอบอาหารด้วย โดยชื่ออาหารจะพบว่า "อีวิล" (evil; #เปลี่ยนทาง) ใช้สื่อถึงพริกเผ็ดร้อนที่เป็นส่วนประกอบในอาหาร ส่วน "จังเกิล" (jungle; #เปลี่ยนทาง) เพื่อเชื่อมโยงเข้ากับแกงป่าที่มีลักษณะคล้ายคลึงกัน แต่ต่างตรงที่แกงป่าจะไม่ใส่กะทิ อาหารจานนี้ถูกทำซ้ำในร้านอาหารหลายแห่ง และสามารถพบอาหารชนิดนี้ได้ที่รัฐเวอร์มอนต์
นอกจากนี้แก้วยังได้ออกแบบค็อกเทล ตั้งชื่อว่า "อีวิลพรินเซส"  ซึ่งไม่ได้มีความเกี่ยวข้องกับอีวิลจังเกิลพรินซ์แต่อย่างใด
แชฮ์เรโนว์

แชฮ์เรโนว์  เป็นย่านโคมแดงที่ตั้งอยู่ในบริเวณโกมโรก  ทางตะวันตกเฉียงใต้จากใจกลางกรุงเตหะราน ประเทศอิหร่าน เกิดขึ้นในช่วงคริสต์ทศวรรษ 1920 และถูกทำลายลงใน ค.ศ. 1979 ประมาณว่ามีหญิงค้าบริการในย่านนี้ 1,500 คน ปัจจุบันเป็นที่ตั้งของสวนสาธารณะและโรงพยาบาล
ประวัติ.
การค้าประเวณีในกรุงเตหะรานเป็นที่ทราบกันว่าปรากฏมีตั้งแต่คริสต์ทศวรรษ 1870 ในสถานที่ต่าง ๆ ของเมือง (ใช้การแขวนตะเกียงเพื่อระบุว่าเป็นซ่องโสเภณี) ในช่วงสี่สิบปีถัดมา โสเภณีค่อย ๆ ปรากฏให้เห็นมากขึ้นโดยแสดงตัวตามท้องถนน ต่อมาในเดือนมีนาคม ค.ศ. 1922 กระทรวงมหาดไทยเปอร์เซีย (ขณะนั้นยังไม่ใช่รัฐศาสนา) ได้จัดระเบียบโดยกวาดต้อนโสเภณีบางส่วนและให้มารวมตัวกันที่แชฮ์เรโนว์ ซึ่งเป็นพื้นที่ใกล้กับป้อมปราการ โสเภณีในที่อื่น ๆ ของเตหะรานถูกรวมเข้ามาในพื้นที่ในช่วงสิบเอ็ดปีต่อมา จากนั้นแชฮ์เรโนว์ก็ถูกปิดล้อมด้วยกำแพงอิฐสูง 2.50 เมตร โดยห้ามผู้หญิงออกจากบริเวณนี้ 
หลังการปฏิวัติอิหร่านและการสถาปนาระบอบการปกครองอิสลาม ในเดือนกรกฎาคม ค.ศ. 1979 ฝูงชนที่เป็นพยานในการประหารชีวิตผู้หญิง 3 คนที่ถูกกล่าวหาว่าจัดหาการค้าประเวณี ได้เข้าทำการโจมตีย่านนี้ เผาซ่อง ข่มเหงสตรี และแพร่ความหวาดกลัวไปทั่ว ในเวลานั้นพื้นที่แผ่ขยายออกไปเป็นมากกว่า 13 เฮกตาร์ และมีจำนวนโสเภณี 1,500 คน ผู้ค้าขายริมถนน 753 ราย ร้านค้า 178 แห่ง และโรงละครสองแห่ง ปีต่อมาหลังจากที่อายะตุลลอฮ์ โคมัยนี ขึ้นเป็นผู้นำสูงสุดของอิหร่าน รัฐบาลได้รื้อถอนย่านโคมแดงและใช้เครื่องจักรปรับพื้นที่จนราบเรียบ เหลือเพียงพื้นที่ว่างเปล่าเท่านั้น โฮมอน แมจีด  ผู้เขียนหนังสือ "Ayatollah Begs to Differ" กล่าวว่ารัฐบาลอิหร่านทำเช่นนี้ด้วยเหตุผลทางศาสนาและเพื่อแสดงให้เห็นถึงอำนาจของรัฐบาล จากนั้นสาธารณรัฐอิสลามก็พยายามที่จะลบความทรงจำทั้งหมดของพื้นที่นี้ โดยทำลายหนังสือและภาพยนตร์ที่กล่าวถึงการมีอยู่ของแชฮ์เรโนว์ แผนที่ของเมืองมีสี่เหลี่ยมกำกับไว้ว่า "สวนสาธารณะอยู่ระหว่างการก่อสร้าง" มีเพียงบันทึกพยานที่หายากเท่านั้นที่ยังคงอยู่ เช่น ชุดภาพถ่าย "The Citadel" โดยช่างภาพข่าวชาวอิหร่าน คอเวฮ์ โกเลสทอน  พื้นที่นี้ไม่ได้รับการปรับปรุงใหม่จนกระทั่ง ค.ศ. 1998 ซึ่งมีการสร้างให้เป็นสวนสาธารณะและโรงพยาบาล
ชีวิตภาคสอง

ชีวิตภาคสอง (Second Chance (2023)) เป็นละครโทรทัศน์ไทยแนวโรแมนติก, ดราม่า, แฟนตาซี ผลิตโดย เดอะ วัน เอ็นเตอร์ไพรส์ นำแสดงโดย จิรายุ ตันตระกูล, คริส หอวัง, สิรีธร ลีห์อร่ามวัฒน์, เรวิญานันท์ ทาเกิด, ธยศทรณ์ ไวยฉัยยา, คมกฤษณ์ ดวงสุวรรณ์ และ นพพล โกมารชุน กำกับการแสดงโดย จาริวัฒน์ อุปการไชยพัฒน์ บทโทรทัศน์โดย พิมพ์มาดา พัฒนอลงกรณ์, อภิศรา วงศร, นนทพร ประภาพร, มนต์เทพ หงษ์แก้ว, ศุภกานต์ ทมแก้ว ออกอากาศทางช่องวัน 31 ทุกวันจันทร์-อังคาร เวลา 20.30 - 21.45 น. เริ่มตอนแรกวันอังคารที่ 7 พฤศจิกายน พ.ศ. 2566
สีเขียว เรตติ้งที่มีอันดับสูงที่สุดในละครแต่ละตอนจะแสดงด้วย 
สีแดง เรตติ้งอันดับต่ำที่สุดในละครแต่ละตอนจะแสดงด้วย
สีน้ำเงิน เรตติ้งเฉลี่ยของละครจะแสดงด้วย
คอสเวย์

คอสเวย์  คือทาง ถนนหรือทางรถไฟที่อยู่บนจุดสูงสุดของคันดินซึ่งทอดข้าม "พื้นที่ต่ำ, หรือพื้นที่เปียกชื้น, หรือแหล่งน้ำ" สามารถสร้างขึ้นจากดิน งานก่ออิฐ ไม้ หรือคอนกรีต หนึ่งในคอสเวย์ไม้ที่เก่าแก่ที่สุดเท่าที่รู้จักกันคือสวีตแทร็ก (Sweet Track) ในซัมเมอร์เซ็ตเลเวิล ประเทศอังกฤษ ซึ่งมีอายุย้อนไปถึงยุคหินใหม่ คอสเวย์ที่ทำจากไม้ก็อาจถูกเรียกว่าทั้งทางเดินไม้กระดาน (boardwalks) และสะพานได้เช่นกัน
แฮร์ริส ดิกคินสัน

แฮร์ริส ดิกคินสัน (เกิด 24 มิถุนายน พ.ศ. 2539) เป็นนักแสดงชาวอังกฤษ เขาเริ่มต้นอาชีพด้วยการแสดงนำในละครเรื่อง "Beach Rats" (2017) ซึ่งเขาได้รับการเสนอชื่อเข้าชิง รางวัลอินดิเพนเดนต์สปิริตอะวอดส์ (Independent Spirit Award) สาขานักแสดงนำชายยอดเยี่ยม เขารับบทเป็น จอห์น พอล เก็ตตี ที่ 3 ในซีรีส์ดราม่า FX เรื่อง "Trust" (2018) ดิกคินสันได้แสดงในภาพยนตร์ "" (2019), "กำเนิดโคตรพยัคฆ์คิงส์แมน" (2021), "มันยอร์ชมาก" (2022) และ "ปมรักในบึงลึก" (2022) และมินิซีรีส์ "A Murder at the End of the World" (2023)
ชีวิตในวัยเด็ก.
ดิกคินสันเกิดเมื่อวันที่ 24 มิถุนายน พ.ศ. 2539 ใน เลย์ตันสโตน ลอนดอนตะวันออก และเติบโตขึ้นมาใน ไฮแฮมส์พาร์ค เมื่ออายุได้ 17 ปี เขาลาออกจากโรงเรียนเพื่อไปเรียนภาพยนตร์และละคร ดิกคินสันเกือบจะเลือกอาชีพใน ราชนาวิกโยธิน ก่อนที่จะถูกโค้ชของเขาที่ RAW Academy ในลอนดอนชักชวนให้กลับไปที่โรงละคร
อาชีพ.
ในปี 2016 ดิกคินสันรับบทเป็นแฟรงกี้ ชายหนุ่มที่กำลังดิ้นรนกับเรื่องเพศของเขา ในภาพยนตร์เรื่อง "Beach Rats" ของ เอไลซา ฮิตต์แมน นักวิจารณ์ของ "The Times" Ed Potton เน้นย้ำว่า Dickinson มี "สำเนียงบรูคลินทางใต้ที่สมบูรณ์แบบ" ในฐานะ Frankie สำหรับการแสดงของเขา ดิกคินสันได้รับการเสนอชื่อเข้าชิง รางวัล Independent Spirit Award สาขานักแสดงนำชายยอดเยี่ยม และ รางวัล Gotham Independent Film Award สาขานักแสดงนำ ชายยอดเยี่ยม 
ในปี 2018 ดิกคินสันแสดงในละครโทรทัศน์ เรื่อง FX เรื่อง "Trust" ในบท John Paul Getty III ในปี 2019 เขาพากย์เสียงตัวละคร Gurjin ในซีรีส์ Netflix เรื่อง "เดอะ ดาร์ก คริสตัล: กำเนิดกบฏกล้า" เขายังแสดงใน "ดาร์กเกสท์ มายด์ส จิตทมิฬ" อีกด้วย
ในปี 2021 ดิกคินสันแสดงในภาคที่สามของ ซีรีส์ภาพยนตร์คิงส์แมน เรื่อง "กำเนิดโคตรพยัคฆ์คิงส์แมน" ในบทคอนราด อ็อกซ์ฟอร์ด โดยเป็นภาพยนตร์ภาคปฐมบทก่อนไตรภาค บทบาทนี้ทำให้เขาได้รับการเสนอชื่อเข้าชิง รางวัล BAFTA Film Award เป็นครั้งแรกจากรางวัล EE Rising Star Award 
ในปี 2022 เขาได้แสดงใน "มันยอร์ชมาก" เป็นนายแบบบนเรือสำราญ ภาพยนตร์เรื่องนี้เปิดตัวครั้งแรกใน เทศกาลภาพยนตร์เมืองคานส์ปี 2022 และได้รับรางวัล ปาล์มทองคำ ในการทบทวนภาพยนตร์เรื่องนี้ Peter Debruge '"Variety" เขียนว่า Dickinson "นำความเปราะบางที่เปราะบางมาสู่เด็กประเภท Frat-boy ของ Abercrombie " ภาพยนตร์เรื่องนี้ได้รับเสียงชื่นชมอย่างกว้างขวางและได้รับการเสนอชื่อเข้าชิง รางวัลภาพยนตร์ยอดเยี่ยม ใน งานออสการ์ครั้งที่ 95
ดิกคินสันร่วมแสดงใน "ปมรักในบึงลึก" ซึ่งเป็นภาพยนตร์ที่ดัดแปลงจาก นวนิยายชื่อเดียวกันของ Delia Owens ซึ่งเข้าฉายในเดือนกรกฎาคม 2022 นอกจากนี้ในปี 2022 เขายังแสดงในซีรีส์จำกัด FX ของ Hulu เรื่อง "อะเมอร์เดอร์แอทดิเอนด์ออฟเดอะเวิลด์ การฆาตกรรมในวันสิ้นโลก" ซึ่งฉายรอบปฐมทัศน์ในวันที่ 14 พฤศจิกายน พ.ศ. 2566
ในปี 2023 ดิกคินสันแสดงใน "Scrapper" ในบทเจสัน พ่อที่ห่างเหินและกลับมาสานสัมพันธ์กับลูกสาวอีกครั้ง ภาพยนตร์เรื่องนี้เขียนบทและกำกับโดย Charlotte Regan และเปิดตัวครั้งแรกใน เทศกาลภาพยนตร์ Sundance ปี 2023
กนกฉัตร มรรยาทอ่อน

กนกฉัตร มรรยาทอ่อน (เกิด 21 กรกฎาคม 2534) เป็นนักแสดงและนักร้องชาวไทย ปัจจุบันเป็นนักแสดงอิสระ เป็นที่รู้จักจากบท อาตี้ จากละครเรื่องดาวเคียงเดือน และ จมื่นศรีสรรักษ์ (พ่อมิ่ง) จากละครพีเรียดเรื่องพรหมลิขิต
ประวัติ.
กนกฉัตร มรรยาทอ่อน มีชื่อเล่นว่า ไต้ฝุ่น เกิดเมื่อวันที่ 21 กรกฎาคม 2534 ที่จังหวัดเชียงใหม่ เป็นบุตรชายของ ร้อยตำรวจโทบัญชา และอาจารย์มณีวรรณ มรรยาทอ่อน จบการศึกษาระดับชั้นมัธยมศึกษาจากโรงเรียนมงฟอร์ตวิทยาลัย และระดับปริญญาตรีจากคณะศิลปกรรมศาสตร์ มหาวิทยาลัยศรีนครินทรวิโรฒ เอกนาฏศิลป์สากล
เข้าสู่วงการ.
กนกฉัตรเข้าสู่วงการจากการเข้าประกวดร้องเพลงในรายการเคพีเอ็น อวอร์ด ครั้งที่ 21 เมื่อปี 2554 และสามารถคว้าตำแหน่งรองแชมป์มาครอง จากนั้นเมื่อหมดสัญญากับทางเคพีเอ็นจึงได้รับการทาบทามจากอรุโณชา ภาณุพันธุ์ แห่งค่ายบรอดคาซท์ ไทย เทเลวิชั่น ให้มาแสดงละครเรื่องแรกในชีวิตคือเรื่องมาดามดัน เมื่อปี 2556 ตามด้วยบท อาตี้ หนุ่มครีเอทีฟสุดติสท์จากละครเรื่องดาวเคียงเดือน ซึ่งเป็นละครเรื่องที่ 2 ของเขาเมื่อปี 2557 ทำให้เขาเริ่มเป็นที่รู้จักมากขึ้น จากนั้นจึงมีละครออกมาให้ได้รับชมเรื่อยมาจนกระทั่งเป็นที่ถูกพูดถึงอีกครั้งจากบท จมื่นศรีสรรักษ์ หรือ พ่อมิ่ง คู่หมั้นของแม่แก้ว จากละครพีเรียดยอดนิยมเรื่องพรหมลิขิต
ชีวิตส่วนตัว.
กนกฉัตรคบหาดูใจกับ ตรีทิพยนิภา พลเสน หรือ นิว แฟนสาวนอกวงการซึ่งประกอบอาชีพเป็นครูโรงเรียนนานาชาติเป็นเวลานานถึง 10 ปีกระทั่งช่วงเดือนธันวาคม 2565 เขาจึงตัดสินใจคุกเข่าขอแฟนสาวแต่งงานที่ประเทศจอร์เจีย
วัดบ้านด่าน (จังหวัดนครศรีธรรมราช)

วัดบ้านด่าน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าซอม อำเภอหัวไทร จังหวัดนครศรีธรรมราช ห่างจากชายทะเลประมาณ 4 กิโลเมตร เจ้าอาวาสรูปปัจจุบันคือ พระครูกิตติปัญญาสุนทร (สมเกียรติ กิตติปญฺโญ)
วัดบ้านด่านตั้งวัดเมื่อ พ.ศ. 2459 ในรัชสมัยพระบาทสมเด็จพระมงกุฎเกล้าเจ้าอยู่หัว เนื่องจากวัดตั้งอยู่ริมน้ำจึงมีการจัดการแข่งขันเรือเพรียว และใช้ศาลาเอนกประสงค์เป็นที่เก็บเรือเพรียว ทำเป็นศูนย์เรียนรู้เกี่ยวกับเรือเพรียวลุ่มน้ำปากพนังอีกด้วย
อาคารเสนาสนะที่สำคัญ ได้แก่ หอไตรกลางน้ำ สร้างด้วยไม้หลังมุงด้วยกระเบื้องดินเผาทรงปั้นหยาและทรงจั่ว สร้างเมื่อ พ.ศ. 2470 ปัจจุบันอาคารหอไตรได้รับการบูรณะ และเจ้าอาวาสได้จัดทำเป็นอาคารพิพิธภัณฑ์วัดบ้านด่านซึ่งภายในได้จัดแสดงภาพถ่ายเก่าอดีตเจ้าอาวาสและภาพเก่าวัด คัมภีร์ใบลานเดิมที่อยู่ในหอไตร บาตรน้ำมนต์พระสมเด็จ เครื่องถ้วยกระเบื้องหลากหลายรูปแบบ ปิ่นโตทองเหลือง ถ้วยรางวัลการแข่งขันเรือเพรียว เป็นต้น
วัดเทพราชปวราราม

วัดเทพราชปวราราม หรือ วัดเทพราช เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเทพราช อำเภอบ้านโพธิ์ จังหวัดฉะเชิงเทรา 
วัดเทพราชปวรารามตั้งวัดเมื่อ พ.ศ. 2424 ได้รับพระราชทานวิสุงคามสีมาเมื่อ พ.ศ. 2482 เป็นวัดเก่าแก่ที่มีประวัติศาสตร์เกี่ยวข้องกับพระบาทสมเด็จพระจุลจอมเกล้าเจ้าอยู่หัว ทรงเสด็จประพาสต้น เมื่อวันที่ 21 ธันวาคม พ.ศ. 2451 ณ วัดเทพราชปวราราม พระบาทสมเด็จพระจุลจอมเกล้าเจ้าอยู่หัวได้พระราชทานถวายบาตร ตาลปัตร เรือพาย เชี่ยนหมาก กระโถน ให้แก่พระที่จำพรรษาที่วัดนี้ด้วย
ภายในวัดมีโดยพิพิธภัณฑ์พื้นบ้านวัดเทพราช ภายในพิพิธภัณฑ์ได้จัดแสดงเครื่องไทยธรรมที่รัชกาลที่ 5 ได้พระราชทานถวายแด่พระสงฆ์จำพรรษาครั้งเสด็จประพาส นอกจากนี้ยังมีการจัดแสดงเครื่องมือเครื่องใช้เก่าในสมัยโบราณของชาวบ้านโดยสิ่งของเหล่านี้ได้รับการบริจาคมาจากชาวบ้าน วัดยังมีรอยพระพุทธบาทจำลอง มีลักษณะเป็นสี่เหลี่ยมผืนผ้า เป็นโลหะหล่อมีความลึกจากขอบลงไป 0.05 เมตร ประดิษฐานอยู่ในมณฑป มีพระปรางค์เก่าแก่ และมีหอพระธรรมเก็บรักษาพระไตรปิฎก
นายคะ อย่ามาอ่อย

นายคะ อย่ามาอ่อย  เป็นละครโทรทัศน์ไทยแนวโรแมนติกปี 2564 ที่ดัดแปลงมาจากนิยายเรื่อง นายคะ อย่ามาอ่อย เขียนโดย เจ้าหญิงผู้เลอโฉม
นำแสดงโดย วรนิษฐ์ ถาวรวงศ์ และ ลุค อิชิกาวะ พลาวเดน
ผลิตโดยจีเอ็มเอ็มทีวี ร่วมกับ FukDuk Production ละครเรื่องนี้เป็น 1 ใน 12 ละครโทรทัศน์ของจีเอ็มเอ็มทีวี ประจำปี 2563 ที่ประกาศภายในงาน "GMMTV 2020: New & Next" เมื่อวันที่ 15 ตุลาคม 2562
ละครเรื่องนี้จะออกอากาศทุกวันพุธและวันพฤหัสบดี เวลา 20:30 น. ทางช่อง จีเอ็มเอ็ม 25 เริ่มตอนแรกวันพุธที่ 19 พฤษภาคม
บาสเกตบอลชิงแชมป์โลก 2023 รอบคัดเลือก – โซนเอเชีย

การแข่งขันบาสเกตบอลชิงแชมป์โลก 2023 รอบคัดเลือก โซนเอเชีย  สำหรับภูมิภาค ฟีบาเอเชีย-โอเชียเนีย เริ่มขึ้นในเดือนพฤศจิกายน ค.ศ. 2021 และสิ้นสุดในเดือนกุมภาพันธ์ ค.ศ. 2023 กระบวนการนี้คัดเลือกหกทีมที่จะได้เข้าร่วมแข่งขันบาสเกตบอลชิงแชมป์โลก 2023 ซึ่งจะตัดสินโควต้าเจ้าภาพร่วมอีกหนึ่งทีมด้วย โดยฟิลิปปินส์และญี่ปุ่นเจ้าภาพร่วมอีกสองทีมได้ผ่านการคัดเลือกโดยอัตโนมัติไปก่อนหน้าแล้ว 
ทีมที่เข้าร่วม.
มี 16 ทีมที่ผ่านเข้ารอบบาสเกตบอลชิงแชมป์เอเชีย 2022 จะได้เข้าร่วมในรอบแรกของบาสเกตบอลชิงแชมป์โลกรอบคัดเลือกโซนเอเชีย
การจับฉลาก.
การจับสลากจัดขึ้นในวันที่ 31 สิงหาคม 2021 ที่เมืองมีส์ สวิตเซอร์แลนด์
การแบ่งกลุ่ม.
การแบ่งกลุ่มประกาศเมื่อวันที่ 30 สิงหาคม ค.ศ. 2021 ทีมต่าง ๆ จะได้รับการคัดเลือกตามหลักการทางภูมิศาสตร์และการจัดอันดับของฟีบา ทีมจากโถ 1, 3, 5 และ 7 ถูกจับสลากไปยังกลุ่ม A และ B ในขณะที่ทีมจากโถ 2, 4, 6 และ 8 ถูกจับสลากไปยังกลุ่ม C และ D
วัดชุมนุมศรัทธา

วัดชุมนุมศรัทธา เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบางไทรป่า อำเภอบางเลน จังหวัดนครปฐม ที่ดินตั้งวัดมีเนื้อที่ 23 ไร่ 1 งาน 98 ตารางวา ที่ธรณีสงฆ์จำนวน 1 แปลง เนื้อที่ 18 ไร่ 2 งาน
วัดชุมนุมศรัทธาตั้งวัดเมื่อ พ.ศ. 2468 เดิมชื่อ วัดบางเลน โดยตั้งชื่อตามคลองบางเลนที่วัดตั้งอยู่ บ้างเรียก วัดเก่า ต่อมาพระเทพเวทีให้ชื่อใหม่ว่า "วัดชุมนุมศรัทธา" ผู้บริจาคที่ดินให้สร้างวัดคือ นางไพรและนางเกตุ ต่อมาเมื่อ พ.ศ. 2487 พระยาศิริชัยบุรินทร์ได้ถวายที่ดินเพื่อสร้างศาลาการเปรียญ วัดชุมนุมศรัทธาได้เปลี่ยนจากสังกัดมหานิกายมาเป็นธรรมยุติกนิกายในสมัยพระฟุ้งดำรงตำแหน่งเจ้าอาวาส วัดได้รับพระราชทานวิสุงคามสีมาเมื่อวันที่ 29 มกราคม พ.ศ. 2490 เขตวิสุงคามสีมากว้าง 40 เมตร ยาว 80 เมตร
อาคารเสนาสนะประกอบด้วยอุโบสถกว้าง 40 เมตร ยาว 80 เมตร สร้างเมื่อ พ.ศ. 2490 ศาลาการเปรียญกว้าง 24.5 เมตร ยาว 44 เมตร สร้างเมื่อ พ.ศ. 2507 เป็นอาคารไม้ หอสวดมนต์กว้าง 15 เมตร ยาว 40 เมตร สร้างเมื่อ พ.ศ. 2516 เป็นอาคารไม้ กุฏิสงฆ์จำนวน 12 หลัง เป็นอาคารไม้ 10 หลัง ครึ่งตึกครึ่งไม้ 1 หลัง และตึก 1 หลัง ปูชนียวัตถุทีสำคัญคือ "พระบุญวันสัมมาสัมพุทธวรโท" เป็นพระประธานในอุโบสถปางมารวิชัย วัดยังมีท้าวเวสสุวรรณ เป็นปูนลักษณะการปั้นด้วยมือ สร้างเมื่อ พ.ศ. 2525 สร้างสมัยหลวงพ่อธง
วัดทุ่งพิชัย

วัดทุ่งพิชัย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่เลขที่ 35 หมู่ที่ 3 ตำบลห้วยพระ อำเภอดอนตูม จังหวัดนครปฐม ที่ดินตั้งวัดมีเนื้อที่ 38 ไร่ 3 งาน 32 ตารางวา ที่ธรณีสงฆ์จำนวน 1 แปลง เนื้อที่ 18 ไร่ 2 งาน
วัดทุ่งพิชัยตั้งวัดเมื่อ พ.ศ. 2472 ได้รับพระราชทานวิสุงคามสีมาเมื่อวันที่ 3 กุมภาพันธ์ พ.ศ. 2493 เขตวิสุงคามสีมากว้าง 20 เมตร ยาว 40 เมตร
อาคารเสนาสนะที่สำคัญประกอบด้วยอุโบสถกว้าง 8 เมตร ยาว 24.50 เมตร สร้างเมื่อ พ.ศ. 2505 เป็นอาคารคอนกรีตเสริมเหล็ก ศาลาการเปรียญกว้าง 12 เมตร ยาว 21 เมตร สร้างเมื่อ พ.ศ. 2530 กุฏิสงฆ์จำนวน 12 หลัง เป็นอาคารไม้ 9 หลัง และตึก 3 หลัง ศาลาอเนกประสงค์กว้าง 8 เมตร ยาว 20 เมตร เป็นอาคารคอนกรีตเสริมเหล็ก ศาลาบำเพ็ญกุศลจำนวน 2 หลัง เป็นอาคารคอนกรีตเสริมเหล็ก
อาชีวศึกษา

อาชีวศึกษา หรือ การศึกษาสายอาชีพ  คือการศึกษาที่มุ่งเตรียมความพร้อมให้กับผู้เรียนเพื่อประกอบอาชีพเฉพาะทาง โดยมุ่งเน้นไปที่การฝึกฝนทักษะที่จำเป็นในการเป็นช่างฝีมือ ช่างเทคนิค หรือผู้ประกอบวิชาชีพอื่น ๆ อาชีวศึกษายังสามารถถือได้ว่าเป็นการให้ความรู้อย่างเฉพาะเจาะจง เพื่อเตรียมความพร้อมให้ผู้เรียนสามารถทำงานประจำหรือประกอบอาชีพอิสระด้วยทักษะที่จำเป็นและเพียงพอ 
การศึกษาสายอาชีพเป็นที่รู้จักในหลากหลายชื่อ ขึ้นอยู่กับประเทศนั้น ๆ ตัวอย่างเช่น การศึกษาด้านอาชีพและเทคนิค  ในสหรัฐ, การฝึกอบรมด้านเทคนิคและอาชีวศึกษา  ในประเทศที่กำลังพัฒนา และ การศึกษาด้านเทคนิคและการศึกษาต่อเนื่อง  ในออสเตรเลียและนิวซีแลนด์
สถาบันการอาชีวศึกษา  เป็นสถาบันการศึกษาประเภทหนึ่งที่ออกแบบมาเพื่อจัดให้มีการศึกษาประเภทนี้โดยเฉพาะ
การศึกษาสายอาชีพสามารถเกิดขึ้นได้ในระดับหลังมัธยมศึกษา การศึกษาต่อเนื่อง หรือระดับอุดมศึกษา และสามารถผสมผสานกับระบบการฝึกงานได้ ในระดับหลังมัธยมศึกษา ผู้จัดการศึกษาสายอาชีพส่วนใหญ่ได้แก่ สถาบันการอาชีวศึกษาเฉพาะทาง วิทยาลัยเทคนิค วิทยาลัยชุมชน วิทยาลัยการศึกษาเพิ่มเติม (สหราชอาณาจักร) มหาวิทยาลัยอาชีวศึกษา และสถาบันเทคโนโลยี (เดิมเรียกว่าสถาบันสารพัดช่าง)
มุมเอียงของเรือ

มุมเอียงของเรือ  หมายถึงระดับที่พาหนะทางน้ำ เอนหรือเอียงไปทางกราบซ้ายหรือขวาขณะที่เรืออยู่ในสภาวะสมดุล โดยที่ไม่มีแรงภายนอกมากระทำ ถ้าหากเรือเอียงเกินกว่าจุดแรงดึงดูดขณะเรือเอียง (righting moment) เรือจะไม่สามารถพยุงให้ลอยน้ำอยู่ได้ และจะพลิกคว่ำ (capsize) หรืออาจอับปางลงได้
การเอียงของเรือมีสาเหตุมาจากการกระจายน้ำหนักที่ไม่สมดุลบนเรือ เนื่องจากการบรรทุกที่ไม่สม่ำเสมอ หรือน้ำท่วมในทางกลับกัน การโคลง (Roll) เป็นการเคลื่อนไหวแบบพลวัต (dynamic) จากด้านหนึ่งไปอีกด้านหนึ่ง เกิดจากคลื่นที่กระแทกกับเรือ
กราบซ้ายและกราบขวา

กราบซ้าย  และ กราบขวา  เป็นศัพท์ทางการเดินเรือที่ใช้สำหรับพาหนะทางน้ำ อากาศยาน และอวกาศยาน โดยหมายถึงด้านซ้ายและขวาของเรือตามลำดับ เมื่ออยู่บนเรือและหันหน้าไปทางหัวเรือ
เรือที่มีมีความสมมาตรแบบทวิภาคีจะมีส่วนครึ่งซ้ายและครึ่งขวาที่เป็นภาพสะท้อนกันเอง คุณลักษณะที่ไม่สมมาตรอย่างหนึ่งคือ ทางเข้าของเรือหรือเครื่องบินที่มักจะอยู่ด้านข้าง โดยปกติจะอยู่ที่ด้านกราบซ้าย (จึงเป็นที่มาของชื่อกราบซ้าย)
รายละเอียด.
คำว่า "กราบซ้าย" และ "กราบขวา" หมายถึงด้านซ้ายและขวาของเรือโดยไม่ขึ้นอยู่กับผู้สังเกต นั่นคือ กราบซ้ายของเรือจะหมายถึงส่วนเดียวกับของโครงสร้างเรือเสมอ ไม่ว่าผู้สังเกตจะหันหน้าไปทางใด
กราบซ้าย คือด้านซ้ายของผู้สังเกตที่อยู่บนเรือและหันหน้าไปทางหัวเรือ ซึ่งเป็นทิศทางที่เรือมุ่งหน้าไปเมื่อแล่นอยู่ ดังนั้น กราบขวาจะอยู่ด้านขวาของผู้สังเกต
ข้อตกลงนี้ช่วยให้ลูกเรือสามารถสื่อสารกันได้อย่างชัดเจนและหลีกเลี่ยงความสับสน โดยไม่จำเป็นต้องเสียเวลาในการระบุทิศทางของตนเองก่อนที่จะสั่งการหรือแจ้งข้อมูล สิ่งนี้ช่วยเพิ่มประสิทธิภาพและความปลอดภัยในการเดินเรือ
ตัวอย่างเช่น กัปตันสั่งให้ลูกเรือเตรียมเรือทอดสมอที่กราบซ้าย ลูกเรือไม่จำเป็นต้องถามว่า "ซ้ายของคุณหรือซ้ายของเรือ?" พวกเขาจะรู้ว่ากัปตันหมายถึงด้านซ้ายของเรือ
เจดีย์ดะมะยาซิกะ

เจดีย์ดะมะยาซิกะ ([dəma̰jàzḭka̰ pʰəjá]) เป็นเจดีย์พุทธตั้งอยู่ในหมู่บ้านปวาซอ ทางตะวันออกของพุกาม ประเทศพม่า สร้างขึ้นเมื่อปี พ.ศ. 1196 ในรัชสมัยพระเจ้านรปติสี่ตู่ เจดีย์มีลักษณะเป็นทรงกลม ก่อด้วยอิฐ ฐานทั้งสามประดับกระเบื้องดินเผาแสดงเรื่องราวจากชาดก
โรงเรียนสาธิตนานาชาติ สถาบันเทคโนโลยีพระจอมเกล้าเจ้าคุณทหารลาดกระบัง

โรงเรียนสาธิตนานาชาติ สถาบันเทคโนโลยีพระจอมเกล้าเจ้าคุณทหารลาดกระบัง (KMIDS) เป็นโรงเรียนสาธิตที่จัดการเรียนการสอนด้วยหลักสูตรนานาชาติ ภายใต้การดูแลของสถาบันเทคโนโลยีพระจอมเกล้าเจ้าคุณทหารลาดกระบัง (KMITL) เปิดสอนตั้งแต่ระดับชั้นมัธยมศึกษา (อายุ 12 ปี – 18 ปี) ก่อตั้งเมื่อวันที่ 18 สิงหาคม พ.ศ. 2560 ตั้งอยู่ที่ เลขที่ 1 ถนนฉลองกรุง แขวงลาดกระบัง เขตลาดกระบัง กรุงเทพมหานคร
ประวัติ.
โรงเรียนสาธิตนานาชาติพระจอมเกล้าเจ้ามุ่งเน้นการเรียนการสอนด้านคณิตศาสตร์ วิทยาศาสตร์ และเทคโนโลยี หลักสูตรการศึกษาของโรงเรียน ใช้หลักสูตรตามระบบของประเทศสหรัฐซึ่งผสมผสานสาระการเรียนรู้ของหลักสูตรแกนกลางการศึกษาขั้นพื้นฐานของไทย และหลักสูตรสะตีมศึกษา (STEAM Curriculum) จักโรงเรียนสาธิตนานาชาติพระจอมเกล้า (KMIDS) โรงเรียนนานาชาติสายวิทย์แห่งแรกของประเทศไทย ซึ่งเป็นการผสมผสานศาสตร์แห่งการเรียนด้านวิทยาศาสตร์ (S) เทคโนโลยี (T) วิศวกรรมศาสตร์ (E) ศิลปะและการออกแบบ (A) และคณิตศาสตร์ (M) เข้าไว้ด้วยกัน โดยมุ่งเน้นให้นักเรียนทุกคนได้เรียนรู้และได้ค้นพบความชอบของตัวเองไปด้วย
บาสเกตบอลชิงแชมป์โลก 2023 รอบคัดเลือก – โซนแอฟริกา

การแข่งขันบาสเกตบอลชิงแชมป์โลก 2023 รอบคัดเลือก สำหรับภูมิภาค ฟีบาแอฟริกา เริ่มต้นในเดือนพฤศจิกายน ค.ศ. 2021 และสิ้นสุดในเดือนกุมภาพันธ์ ค.ศ. 2023 กระบวนการนี้ตัดสินทีมจากทวีปแอฟริกาทั้งหมดห้าทีม ที่จะมีสิทธิ์เข้าร่วมแข่งขันใน บาสเกตบอลชิงแชมป์โลก 2023
ทีมที่เข้าร่วม.
16 ทีมที่ผ่านเข้ารอบ AfroBasket 2021 ได้เข้าร่วมแข่งขันในรอบแรกของบาสเกตบอลชิงแชมป์โลก 2023 รอบคัดเลือก โซนแอฟริกา
การจับฉลาก.
การจับสลากจัดขึ้นในวันที่ 31 สิงหาคม 2021 ที่เมืองมีส์ สวิตเซอร์แลนด์
การแบ่งกลุ่ม.
การแบ่งกลุ่มประกาศเมื่อวันที่ 30 สิงหาคม ค.ศ. 2021 ทีมต่าง ๆ จะได้รับการคัดเลือกตามหลักการทางภูมิศาสตร์และการจัดอันดับของฟีบา ทีมจากโถ 1, 3, 5 และ 7 ถูกจับสลากไปยังกลุ่ม A และ B ในขณะที่ทีมจากโถ 2, 4, 6 และ 8 ถูกจับสลากไปยังกลุ่ม C และ D
บาสเกตบอลชิงแชมป์โลก 2027

บาสเกตบอลชิงแชมป์โลก 2027  จะเป็นการแข่งขันบาสเกตบอลชิงแชมป์โลกครั้งที่ 20 ซึ่งเป็นการแข่งขันกีฬาบาสเกตบอลชิงแชมป์ระดับนานาชาติทุกสี่ปี ที่เข้าร่วมแข่งขันโดยทีมชาติชายของฟีบา การแข่งขันครั้งนี้จะจัดขึ้นในประทเศกาตาร์ ตั้งแต่วันที่ 27 สิงหาคมถึง 12 กันยายน พ.ศ. 2570
การแข่งขันครั้งนี้จะเป็นบาสเกตบอลชิงแชมป์โลกครั้งแรกที่จะจัดขึ้นในโลกอาหรับ และเป็นครั้งที่สามติดต่อกันที่จะจัดขึ้นในทวีปเอเชีย หลังจากการแข่งขั้นในปี 2019 ที่ประเทศจีน และ 2023 ซึ่งเป็นเจ้าภาพร่วมโดยประเทศฟิลิปปินส์, ญี่ปุ่น และอินโดนีเซีย ประเทศกาตาร์จะเป็นประเทศมุสลิมประเทศที่สามที่เป็นเจ้าภาพ หลังจากการแข่งขันในปี 2010 ที่ประเทศตุรกี และปี 2023 ที่ประเทศอินโดนีเซีย
เยอรมนีเป็นทีมผู้ชนะที่จะป้องกันตำแหน่ง โดยเอาชนะเซอร์เบีย ในรอบชิงชนะเลิศปี ค.ศ. 2023
การคัดเลือกเจ้าภาพ.
ในระหว่างการประชุมคณะกรรมการกลางที่เมโทรมะนิลา ประเทศฟิลิปปินส์ เมื่อวันที่ 28 เมษายน พ.ศ. 2566 ฟีบาประกาศว่าประเทศกาตาร์จะเป็นเจ้าภาพจัดการแข่งขันฟุตบอลโลกที่ในปี พ.ศ. 2570 ซึ่งได้รับเลือกด้วยการลงคะแนนเสียงเป็นเอกฉันท์
การคัดเลือก.
กาตาร์ ได้รับการคัดเลือกโดยอัตโนมัติสำหรับการแข่งขันในฐานะเจ้าภาพ
บาสเกตบอลชิงแชมป์โลก 2023 รอบคัดเลือก – โซนอเมริกา

การแข่งขันบาสเกตบอลชิงแชมป์โลก 2023 รอบคัดเลือก สำหรับภูมิภาค ฟีบาอเมริกา เริ่มต้นขึ้นในเดือนเมษายน ค.ศ. 2021 และสิ้นสุดในเดือนกุมภาพันธ์ ค.ศ. 2023 กระบวนการนี้ตัดสินเจ็ดทีมที่จะเข้าร่วมแข่งขันในบาสเกตบอลชิงแชมป์โลก 2023
นิกิ (นักร้อง)

นิโคล เซฟานยา (อังกฤษ : Nicole Zefanya; เกิด 24 มกราคม 1999) เป็นที่รู้จักในชื่อ นิกิ เป็นนักร้องนักแต่งเพลงชาวอินโดนีเซีย ปัจจุบันเธออาศัยอยู่ในสหรัฐอเมริกาและเซ็นสัญญากับค่ายเพลง 88rising เธอออกสตูดิโออัลบั้มเต็ม 2 ชุด ได้แก่ "Moonchild" (2020) และ "Nicole" (2022) เธอเปิดตัวทัวร์คอนเสิร์ตชื่อ Nicole World Tour (2022–2023) โดยเปิดการแสดงในกว่า 40 เมืองทั่วอเมริกาเหนือ เอเชีย ออสเตรเลีย และยุโรป
นิกิแต่งหรือร่วมแต่งเพลงของเธอเองกับนักดนตรีหลายคน เธอเป็นศิลปินหญิงชาวอินโดนีเซียที่ได้รับความนิยมมากที่สุดบน Spotify โดยมียอดสตรีมมากกว่า 2.5 พันล้านครั้ง เธอมีเพลง 7 เพลงที่มีการสตรีมมากกว่า 100 ล้านครั้งบนแพลตฟอร์ม รวมถึง "Lowkey" และ "Every Summertime"
 ในปี 2020 นิกิได้รับการจัดอันดับให้อยู่ในรายชื่อ "30 Under 30 Asia" ของนิตยสารฟอบส์ ในหมวดบันเทิงและกีฬา
ประวัติ.
นิกิเกิดเมื่อวันที่ 24 มกราคม 1999 และเติบโตในกรุงจาการ์ตา ประเทศอินโดนีเซีย เมื่ออายุ 9 ขวบ เธอเรียนรู้การเล่นกีตาร์ด้วยตัวเอง เมื่ออายุ 13 เธอเริ่มแต่งเพลงแรกของเธอเอง แม้ว่าดนตรีของเธอจะได้รับอิทธิพลบางส่วนจากแม่ของเธอ ซึ่งทำให้นิกิได้รู้จักกับดนตรีโซล กอสเปล และอาร์แอนด์บีในช่วงยุคทศวรรษ 1990 เช่นเดสทินีส์ไชลด์และอาลียาห์ ตอนที่เธอยังเด็ก แต่เพลงแรกที่นิกิแต่งขึ้นนั้นเอียงไปทางแนวโฟล์กและอินดี้
อาชีพ.
เมื่ออายุ 15 ปี เธอได้ร้องเพลงเป็นนักร้องเปิดเดอะเรดทัวร์ของเทย์เลอร์ สวิฟต์ในจาการ์ตา หลังจากชนะการแข่งขันการประกวดที่มีชื่อว่า Ride to Fame ซึ่งจัดโดยสวิฟต์และไอศกรีมวอลล์ นิกิเปิดช่องยูทูป ซึ่งเธอได้อัปโหลดเพลงและเพลงคัฟเวอร์ของเธอ ซึ่งในที่สุดก็ได้เผยแพร่บนสปอติฟายโดยใช้ชื่อจริงของเธอ
ในปี 2017 NIKI ย้ายจากจาการ์ตาไปที่ แนชวิลล์ เทนเนสซี เพื่อเรียนดนตรีที่ Lipscomb University ในช่วงเวลานี้เธอได้ออกซิงเกิลแรกของเธอภายใต้ชื่อ NIKI ผ่านทางค่ายเพลงอเมริกัน 88rising.